text:
Рөстәм Хәмитов: «Яңы ысынбарлыҡ властан һәм бизнестан тығыҙ хеҙмәттәшлекте талап итә»Фото: БР Президенты матбуғат хеҙмәте
Рөстәм Хәмитов: «Яңы ысынбарлыҡ властан һәм бизнестан тығыҙ хеҙмәттәшлекте талап итә»
Рөстәм Хәмитов: «Яңы ысынбарлыҡ властан һәм бизнестан тығыҙ хеҙмәттәшлекте талап итә»Фото: БР Президенты матбуғат хеҙмәте
ӨФӨ, 2014 йыл, 21 октябрь. /«Башинформ» мәғлүмәт агентлығы, Илья Спиридонов/.
Башҡортостан Президенты Рөстәм Хәмитов бөгөн Өфөнөң «ВДНХ-Экспо» күргәҙмә комплексында асылған XIV Рәсәй энергетика форумында булды. Республика башлығы Мәскәү энергетика университеты профессоры, техник фәндәр докторы Виктор Кудряв менән осрашты һәм «йәшел энергетика»ға арналған пленар ултырышта сығыш яһаны.
Үҙенең сәләмләү телмәрендә Рөстәм Хәмитов, геосәйәси шарттарҙың көсәйгән хәлендә донъя һәм Рәсәй иҡтисадының үҫеше аҡрынайҙы, тип билдәләне. Шулай итеп, Башҡортостанда сәнәғәт производствоһы индексы 102,5 процент тәшкил итте.
— Яңы ысынбарлыҡ властан һәм бизнестан тығыҙ хеҙмәттәшлекте, бер-береңә ышаныуҙы, күп кенә өлкәләрҙә уртаҡ тырышлыҡты төҙәтеүҙе талап итә. Бизнестың, компанияның капиталлаштырыуын, табышын күтәреүгә йүнәлтелгән үҙ мәсьәләләрен генә хәл итеп ҡалмай, власҡа ярҙам итеүе бик ҙур әһәмиәткә эйә. Мөһим үҙ-ара килешеп эш итеү йүнәлештәренең береһе – энергия комплексын үҫтереү, — тип айырып әйтте Рөстәм Хәмитов.
Республиканың энергетика системаһы ҡеүәте буйынса Уралдың берләшкән энергия системаһына ингән туғыҙ төбәк энергия системаһының берәүһе булып тора һәм, 4,5 ГВт тәьмин итеп, уның дөйөм ҡеүәтенең унынсы өлөшөн тәшкил итә. Әммә, Президенттың әйтеүе буйынса, бөгөнгө көнгә ҡайнар сәнәғәт һәм торлаҡ төҙөлөшөн иҫәпкә алғанда был ғына етешмәй.
— Хәҙер Яңы Салауат йылылыҡ элекр үҙәгенең пар-газ ҡоролмаһы яңыртыла һәм төҙөлә. «5-се йылылыҡ электр үҙәге» буйынса эштәрҙе «Интер РАО ЕЭС» алып бара. Республикала энергия объекттары барлыҡҡа килһен өсөн тырышып эшләргә тейешбеҙ, — тип билдәләне Рөстәм Хәмитов.
Альтернатив энергетика әлеге ваҡытта был мәсьәләләрҙе хәл итеүгә тәьҫир итмәй һәм, республика башлығының әйтеүе буйынса, «башланғыс хәлендә» тора. Гидроэнергетика өлкәһендә йәмғеһе өс эре һыу электр станцияһы (Павловка, Нөгөш, Йомағужа һыу электр станциялары), 12 бәләкәй һәм микро-ГЭС эшләй. Был йүнәлеште үҫтереү өсөн ресурстар етерлек – күләме 100 мең кубометрҙан ашыу 120 һыуһаҡлағысы һәм быуа. Дөйөм ҡеүәте 40 МВт самаһы биш ҡояш электр станцияһы төҙөлә. 2001 йылдан алып Туймазы районында 2,2 МВт ҡеүәтенә эйә ел станцияһы эшләй.
— Беҙ башҡа альтернатив сығанаҡтар өҫтөндә эшләйбеҙ. Атап әйткәндә, малсылыҡ, үҫемлекселек, икенсел ресурс ҡалдыҡтарын артабан йылылыҡ һәм электр энергияһын бүлеп сығарыу менән газ алыу сығанаҡтары сифатында ҡулланыу. Әммә был бөтә сит үҙенсәлек, — тип иҫәпләй Рөстәм Хәмитов. — Бөгөнгө көнгә илебеҙҙә йәки республикабыҙҙа бындай төрҙөң ҡайнар үҫешен күҙ алдына килтереүе ҡыйын. Был бөтә фәҡирлек продукттары. Һәм улар ҙур энергетика булмаған урындарҙа мохтажлыҡ булғанда ғына ҡулланыласаҡ.
Республика өсөн ғәҙәттәге йылылыҡ энергетикаһын үҫтереү өҫтөнлөклө булып тора тигән ышаныста республика башлығы.
— Һис шикһеҙ, «йәшел», альтернатив энергетикаға ла ярҙам итергә, ҙур энергетиканы ныҡ ҡына үҫтереү тураһында уйларға кәрәк, — тип билдәләне Президент.
Иҫегеҙгә төшөрәбеҙ, Рәсәй энергетика форумы Башҡортостанда 2000 йылдан алып уҙғарыла. Быйыл ул Шанхай хеҙмәттәшлек ойошмаларында РФ Рәйеслек планына индерелгән. Үҙ докладтарын унда РФ, яҡын һәм алыҫ сит илдәрҙең алдынғы 100-ҙән ашыу энергетика тармағы эксперттары, федераль һәм төбәк закондар сығарыу һәм башҡарма власть вәкилдәре, алдынғы энергетика компаниялары етәкселәре ҡатнаша. Саралар программаһы менән шулай уҡ «Энергияны һаҡлау. Электротехника. Кабель» һәм «ШОС энергетикаһы» махсуслаштырылған күргәҙмәләр планлаштырылған.


c: text/html

text:
Рөстәм Хәмитов Сочи-2014 олимпия һәм паралимпия геройҙары менән осраштыФото: Олег Яровиков
Рөстәм Хәмитов Сочи-2014 олимпия һәм паралимпия геройҙары менән осрашты
Рөстәм Хәмитов Сочи-2014 олимпия һәм паралимпия геройҙары менән осраштыФото: Олег Яровиков
Йома, 16 майҙа, Өфө Ҡала мәҙәниәт һарайында «Олимпия парады» спорт байрамы уҙҙы.
Башҡортостан Республикаһы Президенты Рөстәм Хәмитов 2014 йылдың XXII ҡышҡы Олимпия уйындарында һәм XI Паралимпия уйындарында ҡатнашыусылар, республиканың физкультура-спорт активы менән осрашты.
Иҫегеҙгә төшөрәбеҙ, Башҡортостан спортсылары Олимпияла саңғыла трамплиндан һикереүҙә, шорт-тректа, саңғы икебәйгеһендә, сноуборд-кроста, бобслейҙа, ҡатын-ҡыҙҙар хоккейында ҡатнашты, ә Паралимпияла республика спортсылары саңғы ярыштарында һәм биатлонда сығыш яһаны.
Илебеҙҙә уҙған Олимпия һәм Паралимпия уйындарында Башҡортостан спортсылары төрлө дәрәжәлә бөтәһе туғыҙ миҙал яуланы.
Олимпия уйындары һөҙөмтәләре – ул шорт-трек вәкилдәре Семен Елистратов һәм Руслан Захаровтың ике «алтыны», ә Паралимпия йомғаҡтары буйынса Азат Ҡарасурин (биатлон, 12,5 км) менән Кирилл Михайловтың (саңғы, 1 км) берешәр «алтыны», Ирек Зариповта (саңғы, 15 км) «көмөш» һәм берешәр «бронза» Азат Ҡарасуринда (биатлон, 7,5 км), Кирилл Михайловта (биатлон, 15 км) һәм икәү Александр Давидовичта (биатлон, 15 км һәм саңғы, 15 км).
Медалистарҙан тыш, тантанала уларҙың тренерҙары, шулай уҡ Олимпия уйындары-2014-тең башҡа ҡатнашыусылары – бобслейсы Илвир Хузин, саңғыла трамплиндан һикереүселәр Дмитрий Васильев менән Илмир Хәзетдинов, икебәйгесе Эрнест Яхин, хоккейсылар Ангелина Гончаренко, Елена Дергачева, Алена Хомич һәм Инна Дюбанок, шулай уҡ паралимпияла ҡатнашыусы Надежда Андреева булды.
Сарала ҡатнашыусыларҙы республика башлығы Рөстәм Хәмитов сәләмләне:
— Бөтә республика Сочиҙа Олимпия һәм Паралимпияла Башҡортостан спортсылары еңеүҙәренә борсолдо һәм ҡыуанды, — тине ул. — Рәсәй йыйылмаһы составында бөтәһе 19 яҡташыбыҙ сығыш яһаны. Уларҙың активында шорт-тректа ике олимпия «алтыны», биатлонда һәм саңғы ярыштарында ете паралимпия миҙалы, уларҙың икәүһе «алтын», берәүһе «көмөш» һәм дүртәүһе «бронза». Һеҙ спорт һөйөүселәргә байрам кәйефе бүләк иттегеҙ, республика һәм бөтә ил өсөн ватансылыҡ һәм ғорурлыҡ тойғоларын күтәреүгә булышлыҡ иттегеҙ. Һәр еңеү – спортсының ғәйәт ҙур ҡаҙанышы, уның күп йыллыҡ хеҙмәте. Башҡортостан үҙенең спорт традициялары менән ғорурлана ала. Яҡын киләсәктә республикала Шорт-трек буйынса үҙәк төҙөргә теләйбеҙ, ул спортсыларҙы, чемпиондарҙы, был иҫ киткес спорт төрө менән шөғөлләнергә теләгән кешеләрҙе әҙерләйәсәк. Төҙөлөш башланған, «Газпром», федераль власть органдары менән бергә 2015 йылда был спорт ҡоролмаһын төҙөп бөтәргә килештек, барыһы ла теләгәнсә булыр тип ышанам.
Ҡәҙерле спортсылар – ҡатнашыусылар һәм еңеүселәр! Республиканың позицияһын Рәсәй Федерацияһында иң спортлы үҙәктәрҙең береһе итеп нығытырға теләйбеҙ. Бындай эште тик тупланған команда ғына башҡара ала. Алда беҙҙең эштәр күп, шул иҫәптән 2014 йылда эре халыҡ-ара спорт сараһын – XI Бөтә донъя уйындарын ойоштороу, уны үткәреүгә хәҙер заявка бирәбеҙ һәм еңеүгә иҫәп тотабыҙ, — тип йомғаҡланы Рөстәм Зәки улы.
Артабан Президент Башҡортостан Республикаһының дәүләт наградалары һәм Рәхмәт хаттары менән геройҙарыбыҙҙы һәм уларҙың тренерҙарын бүләкләне. Бынан тыш, өҫтәмә дәртләндереү – торлаҡ сертификаттарына – Сочиҙа Олимпия һәм Паралимпия чемпиондары лайыҡ булды.
Атап әйткәндә, Халыҡтар дуҫлығы ордены менән Кирилл Михайлов бүләкләнде, ә Руслан Захаров, Семен Елистратов һәм Ирек Зарипов Салауат Юлаев орденын алды.
Яуап телмәрендә олимпия чемпионы, Рәсәйҙең атҡаҙанған спорт мастеры Семен Елистратов бөтә олимпсылар һәм паралимпсылар исеменән Рөстәм Хәмитовҡа һәм республикаға, шулай уҡ ата-әсәләргә, туғандарға, дуҫтарға һәм көйәрмәндәрге рәхмәт әйтте.
Башҡортостан Президенты ла бүләкһеҙ ҡалманы – бөтә Сочи геройҙары автографтары менән вымпелды, шулай уҡ, бөтә олимпия спорт төрҙәрен сағылдырған, значоктар йыйылмаһын уға Семен Елистратов тапшырҙы.

robotstxt: allowed

filter: keep


text:
Башҡортостан Еңеү көнөн байрам итергә әҙерләнә Фото: автор фотоһы
Башҡортостан Еңеү көнөн байрам итергә әҙерләнә
Башҡортостан Еңеү көнөн байрам итергә әҙерләнә Фото: автор фотоһы
ӨФӨ, 2016 йыл, 14 апрель. /«Башинформ» мәғлүмәт агентлығы, Ксения Калинина/.
Башҡортостан Еңеү көнөн байрам итергә әҙерләнә. Өфөлә республика Хөкүмәте ҡарамағындағы Ветерандар эше буйынса координация советы ултырышында мәҙәниәт министры Әминә Шафиҡова иҫтәлекле дата уңайынан планлаштырылған саралар хаҡында һөйләне.
«Еңеү көнөнә арналған байрам сараларын дәүләт һәм муниципаль мәҙәниәт учреждениелары ойоштора. Ғәҙәттәгесә, «Тыныслыҡ китабы», «Һалдатҡа хат», «Тыныслыҡ күгәрсене», «Өс быуын осрашыуы», «Еңеү билеты», «Хәтер шәме» акцияларында әүҙем ҡатнашыу, шулай уҡ фестивалдәр, акциялар, конкурстар, лекциялар, тематик кисәләр, күргәҙмәләр, Бөйөк Ватан һуғышы ветерандары менән осрашыуҙар, флешмобтар, һәйкәлдәргә сәскә һалыу ҡаралған», — тип хәбәр итте ведомство башлығы.
Иҫтәлекле дата алдынан республика театрҙары һәм филармонияларында спектаклдәр һәм концерттар күрһәтелә. Еңеү көнө уңайынан концерт һәм рәсми ҡабул итеү 6 майҙа «Башҡортостан» концерт залында уҙа.
Муниципалитеттарҙа байрам сараларына әҙерлек әүҙем бара. Райондарҙа Дан аҙналығы, «Үлемһеҙ полк» һәм «Балаларға һуғыш тураһында уҡыйбыҙ» акциялары, «Тыуған илем — Рәсәй!» илһөйәрлек сәғәттәре, Ватан Геройҙары тураһында видеопрезентациялар, «Тормошта ҡаһарманлыҡҡа урын бармы?» темаһына фекер алышыуҙар ойошторола.
«9 майҙа һәм 22 июндә Башҡортостандағы бөтә музейҙарҙа «Асыҡ ишектәр көнө» уҙа. Музейҙар «Берҙәм ҡаһарманлыҡ дәресе» үткәрә, Хәтер вахтаһында, «Был тереләргә кәрәк!», «Өс мөйөшлө фронт хаттары» акцияларында ҡатнаша. Майҙа Бөрө һәм Сибай тыуған яҡты өйрәнеү музейҙарында Бөйөк Ватан һуғышына арналған яңыртылған экспозициялар асыу күҙаллана. Бәләбәй, Бишбүләк музейҙарында балалар рәсемдәре күргәҙмәләре асыла», — тип өҫтәне республиканың мәҙәниәт министры.


text:
Рөстәм Хәмитов Баҡыла II төрки телле илдәр медиа-форумы ҡатнашыусыларын сәләмләне
28 октябрҙә Әзербайжандың баш ҡалаһы Баҡыла «Глобалләшә барған донъяла төрки телле медиа факторы: айырмалар һәм уртаҡ мәнфәғәттәр» II төрки телле илдәр медиа-форумы үҙ эшен башланы. Унда донъяның төрки телле илдәренән һәм төбәктәренән 300-гә яҡын делегат һәм ҡунаҡ ҡатнаша. Рәсәй Федерацияһы исеменән Башҡортостан, Татарстан, Саха-Якутия, Хакасия, Тыва, Ҡабарҙы-Балҡар, Ҡарасәй-Черкесия сығыш яһай.
Башҡортостан исеменән медиа-форумда республиканың РФ Президенты янындағы Тулы хоҡуҡлы вәкиле урынбаҫары Шамил Тикеев һәм «Башинформ» мәғлүмәт агентлығының баш мөхәррир урынбаҫары Алик Шакиров сығыш яһай. А.Шакиров форумда ҡатнашыусыларға Башҡортостан Президенты Рөстәм Хәмитовтың сәләмләү хатын уҡып ишеттерҙе.
– Бөгөнгө медиа-киңлек – ул йәмғиәттә булған идеялар, рухи-мәҙәни ҡиммәттәр, ҡаҙаныштар һәм проблемалар сағылышы. Сит ил тормошо хаҡында беҙ киң мәғлүмәт сараларынан беләбеҙ. Һеҙ ҙә беҙҙең хаҡта гәзит, телевидение, радио аша беләһегеҙ. Һеҙҙең бөгөнгө ролегеҙ мәҙәниәттәр диалогын ойоштороу кимәленә сығып ҡала. Һеҙ дәүләттәрҙе һәм халыҡтарҙы берләштерәһегеҙ, тығыҙ бәйләнештәр булдырыу өсөн мөмкинлектәр тыуҙыраһығыҙ. Кешеләр бер-береһенең тормошо хаҡында белһен өсөн, бөгөнгө ауыр ваҡытта уртаҡ рухи «таяныстар» тапһын өсөн барыһын да эшләйһегеҙ, — тиелә Башҡортостан Президентының сәләмләү хатында.
Республика башлығы «төрки телле киң мәғлүмәт сараларының был осрашыуы үткәрелһен өсөн» күп көс һалған ойоштороусыларға рәхмәтен белдерҙе.
Рөстәм Хәмитов форумда ҡатнашыусыларға әүҙем һәм һөҙөмтәле эш, перспективалы һәм ҡыҙыҡлы проекттар, яңы идеялар, сәләмәтлек, именлек һәм уңыштар теләне.


text:
«Байтул мал» фонды Өфөнөң балалар йортонда музей ойошторасаҡ
Өфөнөң 9-сы балалар йортонда ғәҙәти булмаған музей булдырыласаҡ. 20-се быуат әйберҙәре уның экспонаттары буласаҡ. Бындай идея менән «Байтул мал» фонды сығыш яһаны.
Музей өсөн экспонаттар ярты йыл самаһы йыйыла инде, әммә шулай ҙа бөгөнгө көнгә улар етерлек кимәлдә түгел. Фонд директоры Артур Насибуллов «Башинформ» агентлығы аша өфөлөләргә был эштә ярҙам итеүҙәрен һорап мөрәжәғәт итә. Музей өсөн совет осорондағы әйберҙәр (көнкүреш техникаһы, һауыт-һаба һәм башҡалар) ҡабул ителә. Өҫтәмә мәғлүмәт алыу өсөн Өфө ҡалаһы, Менделеев урамы, 221/1 адресы буйынса Фондҡа мөрәжәғәт итергә була. Белешмәләр өсөн телефон — 275-95-09.


text:
Башҡортостан мордвалары VIII Волга халыҡтары мәҙәниәттәре диалогында ҡатнаша
Йәкшәмбе көнө Һарытауҙа «Волга – тыныслыҡ йылғаһы. Волга буйы халыҡтары мәҙәниәттәре диалогы» VIII Халыҡ-ара этномәҙәни экспедицияһы старт алды. Традиция буйынса уның маршруты Волга буйы ҡалалары: Һарытау – Һамар — Козьмодемьянск (Марий Иле Республикаһы) — Васильсурск (Нижегородка өлкәһе) – Чебоксары – Ҡазан – Һарытау буйлап үтә. Экспедицияла ҡатнашыусылар – башлыса, мордва диаспораһы, шулай уҡ Рәсәйҙең төрлө төбәктәренән – Карелия, Ханты-Манси автономиялы округы, Марий Иле, Татарстан, Башҡортостан, Пенза, Һарытау, Владимир, Һамар, Нижегородка һәм Ырымбур өлкәләренән башҡа фин-уғыр халыҡтары вәкилдәре.
Быйылғы фестивалдең үҙенсәлеге – ул күрһәтелгән маршрут буйынса йөҙгән теплоход бортында үтә. Карапта Волга буйы халыҡтарының Рәсәй составына ҡушылыу тарихи процесы проблемаларына һәм алда торған Бөтә Рәсәй халыҡ иҫәбен алыу мәсьәләләренә арналған конференциялар, фестивалдәр, конкурстар, түңәрәк өҫтәлдәр үткәреү, милли телдәрҙе һаҡлау һәм хәҙерге граждандар йәмғиәтендә милләт-ара һәм конфессия-ара хеҙмәттәшлекте киңәйтеү перспективаларын тикшереү, концерттар, күргәҙмәләр ойоштороу планлаштырыла.
«Милли мәғариф: сабыйлыҡтан мәктәпкә тиклем» электрон китапханаһы» яңы этномәғариф проектын презентациялау үткәрелә. Бынан тыш, мәҙәни программала – фин-уғыр фотожурналистарының «Йортобоҙ – Рәсәй!» күргәҙмәһен һәм Мордовия Республикаһының атҡаҙанған рәссамы А. Алешкиндың “Минең боронғо мордва халҡым” экспозицияһын асыу, «Масторава» фундаменталь мордва халыҡ эпосын һәм «Морденс» арт-фолк төркөмөнөң яңы «Эрямонь парь» альбомын презентациялау.
«Мәҙәниәттәр диалогы» сараларында Башҡортостандан ике вәкил: Стәрлетамаҡ районының быйма баҫыу цехы директоры, райондың мордва үҙәген етәкләүсе Нина Антошкина, шулай уҡ Стәрлетамаҡ районының Садовка ауылынан «Встреча» мордва халыҡ этнографик ансамблендә ҡатнашыусы Раиса Сергеева әүҙем ҡатнаша.


text:
Республиканың алты проекты Волга буйы федераль округы гранттарына лайыҡ булды
«iВолга-2013» йәштәр форумында Башҡортостан делегацияһы менән тәҡдим ителгән алты проект Волга буйы федераль округы гранттарына лайыҡ булды. Ике эш үҙ номинацияларында иң яҡшылары тип танылды һәм I дәрәжә гранттар менән наградланды. Улар — Юрий Коевтың «Бережливый путь» проекты («Төҙөлөш. Торлаҡ-коммуналь хужалыҡ» сменаһы) һәм Дмитрий Саханьковтың «Смарт-парк» тип аталған эше.
Икенсе дәрәжә дипломдар һәм тейешле аҡсалата приздар менән Виктория Борисова, Артем Сәйетов, Зәлиә Бикмәтова тәбрикләнде. Илдус Вәғизов өсөнсө дәрәжә дипломға лайыҡ булды.
Эльдар Заһитов — йыһан карабын осороуҙы ҡарарға Байконурға путевка менән, Айрат Мөхәмәтдинов «Асыҡ инновациялар» форумында ҡатнашыуға путевка менән наградланды.
Иҫегеҙгә төшөрәбеҙ, «iВолга-2013» форумына Волга буйы федераль округының бөтә төбәктәренән меңдән ашыу проект тәҡдим ителде. Аҡсалата гранттарға ни бары 40 эш лайыҡ булды.


text:
Өфөнөң «Ватан» паркында этно-рок төркөмө сығыш яһаясаҡ Фото: Олег Яровиков
Өфөнөң «Ватан» паркында этно-рок төркөмө сығыш яһаясаҡ
Өфөнөң «Ватан» паркында этно-рок төркөмө сығыш яһаясаҡ Фото: Олег Яровиков
ӨФӨ, 2015 йыл, 29 июль. /«Башинформ» мәғлүмәт агентлығы, Эльмира Сабирова/.
Өфөнөң «Ватан» паркында «Арғымаҡ» этно-рок төркөмө сығыш яһаясаҡ. Төркөмдөң концерты кесаҙна, 30 июлдә, Конгресс-холл янындағы майҙанда була.
Мәҙәни сарала шулай уҡ Башҡортостандың милли йәмәғәт берекмәләре һәм Халыҡтар дуҫлығы йорто үҙәктәренең вәкилдәре ҡатнаша. Өфөләр һәм баш ҡала ҡунаҡтары сағыу милли кейемдәрҙе күрәсәк, милли әҙәбиәт менән танышасаҡ.
Теләгән һәр кем Үҙәкләштерелгән китапханалар системаһы тәҡдим иткән «Халыҡтар дуҫлығы — мәҙәниәттәр дуҫлығы» күргәҙмәһендә китаптар һәм ваҡытлы матбуғат менән таныша аласаҡ, тип хәбәр иттеләр Өфө хакимиәтенең мәҙәниәт һәм сәнғәт буйынса идаралығынан.


text:
Баш ҡалала технополис төҙөләсәк Фото: Олег Яровиков
Баш ҡалала технополис төҙөләсәк
Баш ҡалала технополис төҙөләсәк Фото: Олег Яровиков
ӨФӨ, 2015 йыл, 25 сентябрь. /«Башинформ» мәғлүмәт агентлығы, Александр Смирнов/.
Өфөлә инновациялы технополис – бер биләмәлә фәнде һәм производствоны берләштереү маҡсатында студенттар һәм йәш ғалимдар өсөн перспективалы майҙансыҡ барлыҡҡа килеүе ихтимал. Был хаҡта бөгөн республика Башлығы Рөстәм Хәмитов Бөтә Рәсәй фән фестивален асыу тантанаһында хәбәр итте.
– Ҡайһы бер төбәктәрҙә сәнәғәт предприятиеһында фәнде һәм производствоны, мәғарифты һәм эште берләштерергә тырышып, майҙансыҡ төҙөйҙәр. Берҙән-бер юл – технополис булдырыу. Бары тик ҡала эсендә – «ҡалала ҡала». Унда йәшәргә, уҡырға, фән менән шөғөлләнергә, сәнәғәт предприятиелары менән эшләргә, уларҙың заказдарын үтәргә мөмкин булһын. Яҡын арала мин Өфөлә шундай технополис төҙөү тураһында ҡарар ҡабул итәсәкмен, – тип белдерҙе төбәк етәксеһе.
Уның һүҙҙәренсә, был майҙансыҡта йәштәрҙең фәнни ижады өсөн ҡулай шарттар булдырыласаҡ. Технополиста лабораториялар, тикшереү үҙәктәре, ғилми учреждениелар һәм уҡыу йорттары буласаҡ.
Республика Башлығы йәштәрҙе ошо башланғысҡа булышлыҡ итергә саҡырҙы.
– Һис шикһеҙ, был эште һеҙҙең менән генә башҡарып сығасаҡбыҙ. Миңә ярҙамсылар кәрәк. Миңә ҡыҙыҡлы, ижади эшләгән йәштәр кәрәк. Йәштәр, һеҙгә мөрәжәғәт итәм, әйҙәгеҙ ошо проектты бергәләп ғәмәлгә ашырайыҡ. Алдағы биш, ун, ун биш йылға ҡеүәтле, яҡшы идея булһын, Өфөлә ошо технополис барлыҡҡа килһен, иң мөһиме, ғилми продукция алыу өсөн тырышайыҡ, – тине Рөстәм Хәмитов.


text:
Рөстәм Хәмитов Сергей Степашин һәм Константин Цицин менән граждандарҙы авария хәлендәге торлаҡтан күсереү буйынса программаны ғәмәлгә ашырыу барышын тикшерҙе Фото: Башҡортостан Башлығының матбуғат хеҙмәте
Рөстәм Хәмитов Сергей Степашин һәм Константин Цицин менән граждандарҙы авария хәлендәге торлаҡтан күсереү буйынса программаны ғәмәлгә ашырыу барышын тикшерҙе
Рөстәм Хәмитов Сергей Степашин һәм Константин Цицин менән граждандарҙы авария хәлендәге торлаҡтан күсереү буйынса программаны ғәмәлгә ашырыу барышын тикшерҙе Фото: Башҡортостан Башлығының матбуғат хеҙмәте
ӨФӨ, 2015 йыл, 11 март. /«Башинформ» мәғлүмәт агентлығы, Илья Спиридонов/.
11 мартта Республика йортонда Башҡортостан Башлығы Рөстәм Хәмитов Торлаҡ-коммуналь хужалыҡты үҙгәртеп ҡороуға булышлыҡ итеү фондының күҙәтеү советы рәйесе Сергей Степашин һәм Фондтың генераль директоры Константин Цицин менән осрашты. Осрашыу барышында яҡтар Башҡортостанда граждандарҙы авария хәлендәге торлаҡ фондынан күсереү буйынса адреслы программаны тормошҡа ашырыу барышын тикшерҙе.
Рөстәм Хәмитов Сергей Степашинға кисә Стәрлетамаҡта үткән «Торлаҡ өлкәһендә хоҡуҡи көйләү проблемалары» Бөтә Рәсәй конференцияһында ҡатнашҡаны өсөн рәхмәт белдерҙе.
Төбәк етәксеһе һүҙҙәренсә, тупланған тәжрибәгә ҡарамаҫтан, программаны ғәмәлгә ашырыу барышында ҡатмарлыҡтар ҙа килеп тыуа.
– Ҙур программалар һәм ҙур аҡса тирәләй төрлө кешеләр урала. Шул иҫәптән беҙ ҙә Нефтекамала, Әмзә ҡасабаһында намыҫһыҙ төҙөүселәргә тап булдыҡ. Хәҙер унда хәлдәр яйға һалына. Әлбиттә, өҫтәмә ресурстар талап ителәсәк, шул уҡ ваҡытта насар эшләүселәрҙе яуаплылыҡҡа тарттырырға кәрәк. Беҙ ошо программаны ғәмәлгә ашырыуҙың мөһим һәм яуаплы икәнлеген аңлайбыҙ, – тип һыҙыҡ өҫтөнә алды Рөстәм Хәмитов.
– Уңышһыҙлыҡтар һәр ерҙә лә була инде, әммә республикала хәлдәр ярайһы күренә. Программаны 2017 йылдан да алдараҡ үтәп сығыуығыҙға тулыһынса ышанам. Беҙ финанс яҡтан ярҙам итергә әҙер, – тип яуапланы Сергей Степашин.
Иҫегеҙгә төшөрәбеҙ, Башҡортостанда 2013-2017 йылдарға ике адреслы программа раҫланған, уларҙың дөйөм суммаһы 14,3 миллиард һумдан ашыу тәшкил итә. Беренсе этапты (2013-2014 йылдар) ғәмәлгә ашырыуға Торлаҡ-коммуналь хужалыҡ фонды, республика һәм муниципаль бюджеттарҙан 3,336 миллиард һум йүнәлтелгән.
2014 йылда икенсе этапты (2014-2015 йылдар) тормошҡа ашырыу башланды, уның барышында 6 759 гражданды күсереү планлаштырыла. Ошо маҡсатҡа 3,183 миллиард һум бүленгән.
2015-2018 йылдарға республика адреслы программаһы әҙерләнгән, уға ярашлы 3,1 мең гражданды күсереү күҙаллана.


text:
Фото:
Баш ҡалала берҙәм рәсәйлеләрҙең төбәк конференцияһы үтә
Фото:
Өфөлә, БР Дәүләт Йыйылышы – Ҡоролтай йортонда «Берҙәм Рәсәй» партияһының Башҡортостан төбәк бүлексәһе конференцияһы үтә, унда партияның урындағы 69 бүлексәһенән 500-гә яҡын делегат ҡатнаша. Көн тәртибендә — партияның 26 майҙа Мәскәүҙә үтәсәк XIII съезына делегаттар һайлау, Төбәк сәйәси советына өҫтәп ағзалар һайлау, үткән осорҙағы эшмәкәрлеккә йомғаҡ яһау һәм Башҡортостанда артабанғы эшмәкәрлек курсын билдәләү.
Йола буйынса, конференция яңы ағзаларға партия билеттарын тапшырыуҙан башланды. Партияның төбәк сәйәси советы секретары, БР Дәүләт Йыйылышы – Ҡоролтай рәйесе Константин Толкачев түбәндәгеләргә партия билеттары һәм партия билдәләре тапшырҙы: Башҡортостан Республикаһының Төҙөлөш һәм архитектура буйынса дәүләт комитеты рәйесенең беренсе урынбаҫары Николай Гавва; республиканың тәбиғәттән файҙаланыу һәм экология министры Азат Ҡотлоәхмәтов; Учалы районы хакимиәте башлығы Фәйез Дәүләтгәрәев; «Строитель» яуаплылығы сикләнгән йәмғиәте хеҙмәткәре Роберт Лоҡманов; Мәсетле районы хакимиәте башлығы Иван Могильников; «Газпром трансгаз Өфө» яуаплылығы сикләнгән йәмғиәтенең генераль директоры урынбаҫары Сергей Панченко; Дүртөйлө районы хакимиәте башлығы Ринат Хәйруллин; Өфө ҡалаһы Октябрь районының Торлаҡ хужалығы идаралығы хеҙмәткәре Алина Храмова.
Константин Толкачев үҙенең докладында Рәсәй Федерацияһы Президентын һайлау, шулай уҡ ҡала округтары, ҡала һәм ҡайһы бер ауыл биләмәләре Советтарына депутаттар һайлау һөҙөмтәләрен анализланы, алдағы йылға «Берҙәм Рәсәй» партияһы Башҡортостан төбәк бүлексәһенең бурыстарын билдәләне.
— «Берҙәм Рәсәй» партияһы күпселек рәсәйлеләрҙә яҡлау тапҡан ҙур көс булып тора, — тип билдәләне Константин Толкачев. – Партияның һәм Дөйөм Рәсәй халыҡ фронтының әүҙем эшмәкәрлеге ярҙамында «Берҙәм Рәсәй» партияһынан Рәсәй Президентына кандидат итеп тәҡдим ителгән Владимир Путин өсөн республика һайлаусыларының 76 проценты тауыш бирҙе, был Рәсәй Федерацияһы төбәктәре араһында иң яҡшы һөҙөмтәләрҙең береһе булып тора.
Муниципаль һайлауҙарҙа «Берҙәм Рәсәй» партияһынан тәҡдим ителгән кандидаттарҙың яҡынса 77 проценты депутат итеп һайланды. Уларҙың 87 проценттан ашыуы – партия ағзалары һәм партия яҡлылар.
Алда ла беҙҙе мөһим һайлау кампаниялары көтә — ағымдағы йылдың октябрендә үтәсәк Башҡортостандың муниципаль райондары Советтарына депутаттар һайлау һәм киләһе йылда үтәсәк Башҡортостан Республикаһының бишенсе саҡырылыш Дәүләт Йыйылышы – Ҡоролтайға депутаттар һайлау.


text:
Рәсәй һәм донъя яңылыҡтары
БРИКС илдәре етәкселәренең осрашыу йомғаҡтары буйынса матбуғат конференцияһында Рәсәй президенты Америкалағы һайлау алды кампанияһына һәм хакерҙар һөжүмендә Рәсәйҙе ғәйепләүгә үҙ фекерен белдерҙе.
Төнъяҡ Корея урта алыҫлыҡтағы баллистик ракетаны һынап ҡараған. Ракета осороуҙы Америка милли именлеккә янау тип ҡабул итә һәм Пхеньянды был йүнәлештә эштәрҙе туҡтатырға саҡыра. Атом клубына ингән башҡа илдәр кеүек үк Рәсәй ҙә Төнъяҡ Кореяны һынауҙарҙы туҡтатырға өндәй.
Һиндостандың милли паркында фил балаһы һыуҙа ағып китеп барған кешене ҡотҡарған. Кешене ағым алып китерен һиҙемләп фил һыуға ташлана һәм ярҙың икенсе яғына сығып уның алдына баҫа.
Калифорнияла Тымыҡ океанда ҙур акула ҡалын тимерҙән эшләнгән ситлекте ватып уның эсенә ингән. Шаһиттар ғәҙәттән тыш хәлде видеоға төшөргән. Ситлек эсендәге дайвер ҡасып ҡотолған. Был хәлдән шаҡ ҡатҡан дайверға үҙенә килеү өсөн бер-нисә сәғәт кәрәк булған.


text:
Рөстәм Хәмитов етем балаларға ярҙам итеү республика маҡсатлы программаһын раҫланы
Башҡортостан Президенты Рөтәм Хәмитов 2013-2015 йылдарға «Етем һәм ата-әсә ҡарауынан мәхрүм ҡалған балаларҙы, етем һәм ата-әсә ҡарауынан мәхрүм ҡалған балалар иҫәбенән кешеләрҙе торлаҡ менән тәьмин итеү» республика маҡсатлы программаһын раҫланы. Был хаҡта БР Хөкүмәте сайтында хәбәр ителә.
Маҡсатлы программаны финанслау күләме бер миллиард 466 миллион һум тәшкил итә, шул иҫәптән федераль бюджеттан 266 миллион һум йәлеп ителә. Башҡортостан Республикаһы бюджеты средстволары иҫәбенә сараларҙы финанслау күләме бер миллиард 200 миллион һум тәшкил итәсәк, тип фаразлана. Әлеге Программаны тормошҡа ашырыу 2015 йыл аҙағына 1850 етем баланы торлаҡ менән тәьмин итергә ярҙам итәсәк.
2007-2012 йылдарҙа мәсьәләне хәл итеүгә бер миллиард 379 миллион һум аҡса бүленде, шуларҙың 445 миллион һумы федераль бюджеттан йәлеп ителде. Был средстволар ярҙамында 1646 етем баланың торлаҡ мәсьәләләре хәл ителде. 2012 йылда 751 миллион һум бүленде, шуларҙың 408 миллионы – Башҡортостан Республикаһы бюджетынан, 342 миллионы федераль бюджеттан йәлеп ителде. Әлеге средстволар иҫәбенә 603 етем бала торлаҡ менән тәьмин ителде.
Шул уҡ ваҡытта бюджет средстволары иҫәбенә торлаҡ менән тәьмин ителергә тейеш етем балалар һаны йыл һайын республикала уртаса 240 кешегә арта. 2013 йылдың 1 ғинуарына ҡарата сираттан тыш торлаҡ менән тәьмин ителеү хоҡуғына эйә булған етем балалар һаны 1759 тәшкил итте.


text:
Фото:
Өфө Михаил Зайцев менән бәхилләште
Фото:
13 июлдә БР Дәүләт Йыйылышы Йортонда Башҡортостан Республикаһы Дәүләт Йыйылышы — Ҡоролтайҙың тәүге Рәйесе Михаил Алексеевич Зайцев менән бәхилләшеү булды.
Матәмдә Башҡортостан Республикаһы Президенты Мортаза Рәхимов, БР Дәүләт Йыйылышы — Ҡоролтай рәйесе Константин Толкачев, БР Хөкүмәте Премьер-министры Раил Сарбаев, БР Дәүләт Йыйылышы депутаттары, БР Хөкүмәте ағзалары, федераль ведомстволарҙың территориаль органдары, республика башҡарма власть органдары етәкселәре, йәмәғәтселек вәкилдәре ҡатнашты.
Матәм митингыһын асып, Константин Толкачев Михаил Зайцев биографияһының төп осорҙарын хәтергә төшөрҙө. “Михаил Алексеевичтың бөтә ғүмер һәм хеҙмәт юлы — үҙ эшеңә тоғролоҡтоң һәм эшһөйәрлектең сағыу өлгөһө ул, — тине Константин Толкачев. — Уның биографияһында тыуған Башҡортостанына хеҙмәт итеү өсөн бөтә көсөн һәм белемен биргән кешенең ғүмер йылдары ята”.
Михаил Алексеевич хаҡында ғаиләһе исеменән кейәүе Андрей һөйләне. Өфөнөң тәүге мэры һәм Башҡортостан парламентының тәүге спикерының ҡатыны, ике ҡыҙы һәм ике кейәүе, ике ейәнсәре һәм бер ейәне ҡалды.
Михаил Зайцев Өфөнөң Көньяҡ зыяратында ерләнде.


text:
2015 йылда республика энергетиктары 123 энергетика объектын ремонтлауға 54 миллион самаһы аҡса тотонған Фото: Башҡортостан электр селтәрҙәре компанияһының матбуғат үҙәге
2015 йылда республика энергетиктары 123 энергетика объектын ремонтлауға 54 миллион самаһы аҡса тотонған
2015 йылда республика энергетиктары 123 энергетика объектын ремонтлауға 54 миллион самаһы аҡса тотонған Фото: Башҡортостан электр селтәрҙәре компанияһының матбуғат үҙәге
ӨФӨ, 2015 йыл, 31 декабрь. /«Башинформ» мәғлүмәт агентлығы, Ксения Калинина/.
2015 йылда Башҡортостан энергетиктары 123 энергетика объектын ремонтлауға үҙ бюджетынан 54 миллион самаһы аҡса тотонған. «Башкирэнерго» яуаплылығы сикләнгән йәмғиәтенең 11 производство бүлексәләренең туғыҙында 57 подстанцияның биналары һәм ҡоролмалары, 66 трансформатор подстанциялары, бүлеү пункттары ремонтланды.
Компанияның матбуғат үҙәгендә хәбәр итеүҙәренсә, башҡарылған эш һөҙөмтәһендә төбәктең күпселек райондарында ҡулланыусыларҙы энергия менән тәьмин итеү яуаплылығы артты. Энергияны һаҡлау һәм энергетик һөҙөмтәлелек буйынса күрһәткестәр яҡшырҙы, был компанияның иҡтисади күрһәткестәрендә сағылыш тапты. Капиталь ремонтлау программаһын тормошҡа ашырыу позитив экологик эҙемтәләргә килтерҙе.
Энергетика объекттарында подстанция ҡоймалары, фасадтар, подъезд юлдары, кабелле каналдар төҙөкләндерелгән, ишек һәм тәҙрә блоктары, ҡапҡалар алмаштырылған.


text:
Республикала 200-ҙән ашыу санкцияланмаған ҡалдыҡтар сүплеге асыҡланған
2013 йыл башынан алып Башҡортостанда 237 санкцияланмаған ҡалдыҡтар сүплеге асыҡланған, уларҙың дөйөм майҙаны 71 мең квадрат метрҙан ашыу тәшкил итә.
— Бөгөнгө көнгә сүплектәрҙең 65 проценты, йәғни 156 санкцияланмаған сүплек бөтөрөлгән. Тәбиғәтте һаҡлау ҡануниәтен боҙоусыларға 100-ҙән ашыу административ штарф һалынған, — тип хәбәр итте БР Тәбиғәттән файҙаланыу һәм экология министрлығының матбуғат секретары Нина Никандрова.
Уның һүҙҙәренсә, ағымдағы йыл башынан алып республикала 22 сүплек яныу осрағы теркәлгән, уларҙың дөйөм майҙаны бер мең квадрат метрҙан ашыу тәшкил иткән.
Башҡортостандың Тәбиғәттән файҙаланыу һәм экология министрлығынан хәбәр итеүҙәренсә, республикала санкцияланмаған сүплектәрҙе асыҡлау һәм бөтөрөү буйынса эш дауам ителәсәк.


text:
15 декабрҙә Өфөлә МЕГА ғаилә сауҙа үҙәге асыла
Киләһе аҙнала, 15 декабрҙә, Өфөлә МЕГА ғаилә сауҙа үҙәген асыу тантанаһы үтәсәк. «МЕГА йондоҙҙар ҡабыҙа» тип аталған байрамға ҡала етәкселеге саҡырылған.
Был ваҡиға Яңы йыл алдынан булғанға күрә, комплексҡа килеүселәрҙең барыһын да байрам шыршыһының уттары, боҙҙа бейеү, балаларҙың яратҡан геройҙары, бүләктәр һәм сюрприздар көтә.
МЕГА ғаилә сауҙа үҙәге – ИКЕА компанияһының инвестицион проекты. Өфөләге МЕГА Башҡортостан биләмәһендәге иң эре комплекстарҙың береһе буласаҡ.
Компанияның матбуғат хеҙмәтенән хәбәр итеүҙәренсә, МЕГА концепцияһы халыҡҡа һатып алыуҙарҙы, бөтә ғаилә менән ял итеүҙе һәм күңел асыуҙы берләштерергә мөмкинселек биреп, рәсәйлеләр алдында ялды ойоштороуҙың өр-яңы яҡтарын аса.
МЕГА-Өфө сауҙа үҙәгендә һәр төрлө тауар һәм хеҙмәттәр тәҡдим итеүсе 187 арендаторҙың магазиндары асыла. ИКЕА магазины, «Ашан» гипермаркеты һәм Леруа Мерлендың «Үҙең эшлә» форматындағы магазины комплекстың төп ҡуртымға алыусылары буласаҡ.
Сауҙа үҙәгенә килеүселәр өсөн кафе һәм ресторандар, һырғалаҡ һәм балалар өсөн уйын майҙандары эшләйәсәк.


text:
Ташҡын кәмеүен дауам итә
Уҙған ял көндәрендә республика йылғаларының күбеһендә һыу кимәле кәмеүе күҙәтелде. "Башгидрометүҙәк" мәғлүмәттәренә ҡарағанда, шәмбе көнө Ҡариҙел йылғаһында Красная Горка ауылы эргәһендә һыу кимәле айырыуса ныҡ кәмене (тәүлегенә 69 сантиметрға). Ағиҙел Бөрө эргәһендә — 30 сантиметрға, Ашҡаҙар Новофедоровка ауылы эргәһендә 23 сантиметрға аҫҡа төштө. Был көндө Дим йылғаһында Бочкарево эргәһендә (25 сантиметрға), Ағиҙелдә Өфө эргәһендә (20 сантиметрға), Охлебинино ауылы янында (дүрт) һәм Андреевка ауылы эргәһендә (өс сантиметрға) һыу кимәле күтәрелеүе күҙәтелде.
Йәкшәмбе көнө һыу күтәрелеү Ҡариҙелдә Красная Горка ауылы эргәһендә (36 сантиметрға) һәм Ағиҙелдә Андреевка ауылы янында (дүрт сантиметрға) ғына теркәлде. Ҡалған контроль нөктәләрҙә һыу кәмене.
Бөгөнгө көнгә республика йылғаларында һыу кимәле быйыл яҙ көтөлгән күрһәткестәрҙән байтаҡҡа кәмерәк. Дим йылғаһында Бочкарево ауылы эргәһендә генә һыу 651 сантиметр тәрәнлегендә билдәләнә, ә ул ни бары 350-450 сантиметр кимәлендә күҙалланғайны.


text:
Константин Толкачев Закондар сығарыу органдары ассоциацияһы ултырышында ҡатнаша
30 мартта БР Дәүләт Йыйылышы – Ҡоролтай Рәйесе Константин Толкачев Пермдә барған Волга буйы федераль округы Закондар сығарыу органдары ассоциацияһы ултырышында ҡатнаша, тип хәбәр итә республика парламентының матбуғат хеҙмәте.
Ултырышта ҡатнашыусылар Волга буйы федераль округы төбәктәрендә мәғлүмәт йәмғиәте үҫеше мәсьәләләрен тикшерә. Тема буйынса фекер алышыу сиктәрендә Пермь крайының был өлкәләге тәжрибәһе нигеҙендә «Пермь крайының электрон хөкүмәте», «Пермь крайы законының электрон паспорты» һәм башҡа дәүләт власы органдары эшмәкәрлегендә мәғлүмәт технологияларын ҡулланыу тураһында докладтар тәҡдим ителәсәк.


text:
Мәләүездә сәләмәт йәшәү рәүешен пропагандалау буйынса йәштәр акцияһы үтте
Мәләүездә сәләмәт йәшәү рәүешен пропагандалау буйынса «Йәштәр – сәләмәт йәшәү рәүеше өсөн» акцияһы үтте. Уны ойоштороусылар булып Мәләүез районы хакимиәтенең йәштәр эштәре буйынса секторы, мәҙәниәт бүлеге һәм муниципаль райондың Йәштәр йәмәғәт советы сығыш яһаны. Сарала ҡатнашыусылар алкоголизмға, нарокманияға ҡаршы йүнәлтелгән плакаттар тотоп, «Дан» мәҙәниәт һәм ял паркынан алып ҡаланың Мәҙәниәт һарайына тиклем колонна менән үтте.
Мәҙәниәт һарайы алдындағы майҙанда акцияла ҡатнашыусыларҙы район хакимиәте вәкилдәре сәләмләне. Йәштәр алдында шулай уҡ урындағы йәмәғәт ойошмалары вәкилдәре сығыш яһаны.
Акцияла 500-ҙән ашыу ҡыҙ һәм егет, шул иҫәптән «Берҙәм Рәсәйҙең Йәш Гвардияһы» вәкилдәре ҡатнашты. Сара сиктәрендә Мәҙәниәт һарайының йәш артистары концерт программаһы менән сығыш яһаны, тип хәбәр иттеләр Мәләүез районы хакимиәтенең мәғлүмәт-аналитика бүлегенән.


text:
Фото:
Башҡортостанда Рәсәй Президенты премияһын алыусылар тәбрикләнде
Фото:
Бөтә республиканан йәш ғалимдар, йырсылар, спортсылар һәм башҡа активистар кесе йома, 16 февралдә, Өфөлә Рәсәй Федерацияһы Президенты дипломдарын һәм премияларын тапшырыу тантанаһына йыйылды. Уларҙың барыһы ла «Һәләтле йәштәргә дәүләт ярҙамы» йүнәлеше буйынса «Мәғариф» өҫтөнлөклө милли проекты еңеүселәре. 2011 йыл һөҙөмтәләре буйынса улар – 135 кеше. Йәштәр республика һәм бөтә Рәсәй конкурстары, олимпиадалары, ярыштарында ғына түгел, сит илдәрҙә лә Башҡортостан данын күтәргән. Әммә тантаналы сараға барыһы ла килә алманы.
Дипломдарға ҡушып, РФ Президенты премиялары ла тапшырыла. 21 кеше бөгөн – 60 мең һум, 114 кеше 30 мең һум күләмендә премия алды.
— Мәктәп уҡыусыларын һәм студенттарҙы РФ Президенты премияһы менән бүләкләү тантанаһы илдә 2006 йылдан башлап үткәрелә, — тине БР Мәғариф министры Әлфис Ғаязов, йәштәрҙе ҡотлап. – Был йылдар эсендә премияға Башҡортостандан 750 һәләтле бала лайыҡ булды. Бөгөнгө сара һеҙҙең тормошоғоҙҙа мөһим ваҡиға булып тора. Һеҙ – Башҡортостандың киләсәге һәм өмөтө.
Әйткәндәй, сараға егет һәм ҡыҙҙарҙың уҡытыусылары ла килде.
— Ҡәҙерле коллегалар, хәҙер һеҙгә шулай тип өндәшергә лә була, — тине БР Дәүләт Йыйылышы – Ҡоролтайҙың Комитет рәйесе урынбаҫары Эльвира Юнысова, йәштәргә мөрәжәғәт итеп. – Тормошоғоҙҙағы был матур ваҡиға менән ихлас күңелдән ҡотлайым. Был еңеүҙе һеҙҙең ижади, фәнни эшмәкәрлектә беренсе баҫҡыс тип атарға була. Бының нигеҙендә, әлбиттә, оло хеҙмәт ята. Афарин, ошо юлығыҙҙан тайпылмағыҙ!
БР Йәштәр сәйәсәте һәм спорт министры урынбаҫары Руслан Ғизәтуллин, йәштәргә наградалар тапшырып, өлгәшелгәндә туҡтап ҡалмаҫҡа, башҡа төрлө конкурстарҙа ла ҡатнашырға саҡырҙы. Шул уҡ ваҡытта ярҙам иткән кешеләргә лә рәхмәт һүҙҙәрен еткерергә онотмаҫҡа кәрәк, тип белдерҙе ул.
Наградланыусылар араһында БР Мәғариф министрлығының Республика уҡыусы йәштәр мәҙәниәте үҙәгендә белем алыусы Елизавета Чувашова ла булды. Ул сигеү, боронғо әйберҙәрҙе реставрациялау, шулай уҡ фото төшөрөү менән шөғөлләнә.
— Миңә һәр саҡ ижади эш менән шөғөлләнеү оҡшаны. Иҫке әйберҙәргә яңы һулыш бирергә яратам, — тине Елизавета. Киләсәктә ул уҡытыусыһы кеүек үк балалар менән эшләргә теләй.
Шулай уҡ РФ Президенты премияһын алыусылар араһында Өфө авиация техникумын тамамлаусы, әле ӨДАТУ студенты Дмитрий Князев та бар. Ул – Чебоксар ҡалаһында үткән «машиналар эшләү технологияһы» йүнәлеше буйынса бөтә Рәсәй йәш белгестәр олимпиадаһы призеры.
— Еңеүгә өлгәшеү өсөн һәләттән тыш ныҡышмалылыҡ, тырышлыҡ та кәрәк, — тип иҫәпләй Дмитрийҙың уҡытыусыһы, авиация техникумында махсус предметтар буйынса белем биреүсе Тамара Шустер. – Дөйөм алғанда беҙҙең студенттарҙың белем кимәле юғары, улар – күп һанлы бөтә Рәсәй һәм республика олимпиадаларында еңеүселәр һәм призерҙар. Ә иң мөһиме, уларға хеҙмәт баҙарында ихтыяж ҙур, барыһы ла тиерлек үҙ һөнәре буйынса эшләй.
Шаран ауылының 1-се урта дөйөм белем биреү мәктәбе уҡыусыһы Валерий Шәмиғоловҡа ла бөгөн диплом тапшырылды. Ул – Иркутсҡ ҡалаһында үткән тормош хәүефһеҙлеге нигеҙҙәре буйынса мәктәп уҡыусыларының бөтә Рәсәй олимпиадаһы призеры.
— Бындай кимәлдәге бәйгелә тәүгә ҡатнаштым. Республикала өсөнсө урын яулап, бөтә Рәсәй олимпиадаһына юлландым. Уҡытыусым – Ғәлиев Рөстәм Фәһим улына рәхмәтлемен, тап ул миңә был предмет менән төптәнерәк шөғөлләнергә кәңәш итте. Шулай уҡ әхлаҡи ярҙам күрһәткәндәре өсөн атай-әсәйемә лә рәхмәт әйткем килә, — тине Валерий Шәмиғолов.


text:
Мәләүездән журналистар «Шевроле–Нива» автомобиле отто
Мәләүез районының «Путь Октября» гәзите редакцияһы коллективы «АГРО-СМИ-2009» Бөтә Рәсәй фестиваленең Рәсәй ауылы тормошон һәм агросәнәғәт комплексын үҫтереү мәсьәләләрен яҡтыртыусы өлкә һәм район киң мәғлүмәт саралары смотр–конкурсы лауреаты тип танылды.
Мәскәүҙә, Халыҡ-ара сәнәғәт академияһы бинаһында, баш редактор Сибәғәт Рахманғоловҡа Рәсәй Федерацияһы Ауыл хужалығы министрлығының Хөрмәт грамотаһы, Матбуғат һәм киң коммуникациялар буйынса Федераль агентлыҡтың Рәхмәт хаты һәм «Шевроле-Нива»автомобиленән асҡыс тапшырылды.
Был ижади конкурста Башҡортостандан журналист-аграрсылар яулаған беренсе автомобиль түгел. 2007 йылда «Сельские узоры» журналы яңы ВАЗ автомобиле алғайны.


text:
Өфөлә Рәсәй киноһы йылына арналған күргәҙмә асыла Фото: Олег Яровиков
Өфөлә Рәсәй киноһы йылына арналған күргәҙмә асыла
Өфөлә Рәсәй киноһы йылына арналған күргәҙмә асыла Фото: Олег Яровиков
ӨФӨ, 2016 йыл, 21 ғинуар. /«Башинформ» мәғлүмәт агентлығы, Ләйлә Аралбаева/.
25 ғинуарҙа иртәнге сәғәт 10-да республиканың Милли музейында «Башҡортостанда кино тарихы» тигән күргәҙмә асыла. Сара Рәсәй киноһы йылы сиктәрендә уҙғарыла.
Күргәҙмә эштәре бүлеге мөдире Алһыу Мөфтәхова хәбәр итеүенсә, күргәҙмә төбәктә кинопрокат һәм кино төшөрөү тарихын яҡтырта. Экспонаттар араһында фильм төшөрөү өсөн тарихи предметтар бар. Кинофикация тарихындағы мөһим мәлдәрҙе сағылдырыу өсөн республиканың Милли архивынан уникаль документтар ҡуйылған.
Күргәҙмә эшләгән ваҡытта режиссерҙар, актерҙар менән осрашыу, фильмдар ҡарау, оҫталыҡ дәрестәре һәм ижади кисәләр ойоштороу ҡаралған. Адресы: Совет урамы,14. Телефон: 273-50-27.


text:
Башҡортостанда мутлашыу юлына баҫҡан төҙөүсе эш итә
Беҙ үткән йылдың 15 ноябрҙәге сығарылышында үҙ һүҙендә тормаусы төҙөүсе тоҙағына эләгеүселәр тарихын күрһәткәйнек. Был хаҡта сюжет эфирға сыҡҡандан һуң зыян күреүселәрҙең тағы ла күберәк булыуы асыҡланды. Стәрлетамаҡ ҡалаһынан өс бала әсәһенә лә ул йыл ярым элек яҡшы нигеҙле ағас йорт һалып бирергә вәғәҙә иткән.
14 / 01 / 2017
205
Йорт төҙөлгән, әммә йәшәргә ярамай
Нефтекама ҡалаһының Комсомол проспекты 43-сө йортта фатир һатып алыусылар һаманға тиклем торлаҡһыҙ ҡала. Төҙөлөшкә аҡса индереп алданыусыларҙан айырмалы, был осраҡта йорт төҙөлгән. Асҡыстар ҙа ҡулда. Бар бәлә йылылыҡ булмауында. Төҙөүсе ойошма халыҡты хәҙер инде йылдан ашыу вәғәҙәләр менән генә йылытып тота. Ләкин мөнәсәбәттәр һыуынғандан-һыуына.
10 / 01 / 2017
199
Күпләп мал үрсетеү - уңыштың яртыһы ғына
Ни тиһәң дә, ауыл хужалығы тауарҙарын магазин кәштәләренә сығарырға ла кәрәк. Иглин районы Түбәнге Ләмәҙ ауылы фермеры район үҙәгендә бер нисә сауҙа нөктәһен асып, көрсөк, санкцияларға ҡаршы көрәшә. Урындағы халыҡ та үҙҙәрендә етештерелгән сифатлы ит продукцияһын һатып алыу яҡлы.
05 / 01 / 2017
313
Илеш районында техника төҙөклөгөнә ҙур иғтибар бүленә
«Кировец» предприятиеһында иҫке тракторҙар яңыртыла. Райондың ремонт -техника предприятиеһында ауыл хужалығы өсөн металл конструкциялар һәм ҡорамалдар етештерелә. Киләсәктә Италия белгестәре менән берлектә һөт-тауар фермаларында мал аҙығы таратыу машинаһы ла сығарыла башлаясаҡ.
29 / 12 / 2016
243
Эш булһа ауылдың киләсәге лә яҡты
Әммә бының өсөн төбәктәргә инвесторҙар йәлеп итергә кәрәк. Ошо маҡсатта республиканың Урал аръяғы төбәктәрендә социаль-иҡтисади үҫеш уртаса сроклы комплекслы программа ғәмәлгә ашырыла. Ул райондарҙа яңы предприятиелар асыуға, бюджетты тулыландарыуға һәм, иң мөһиме, ауыл халҡын эш урындары менән тәьмин итергә ярҙам итә. Яңы йыл алдынан Әбйәлил районы Хәлил ауылында «Колибри» йәмғиәтенең сираттағы теген цехы сафҡа инде.
26 / 12 / 2016
437
Көйөргәҙеләр һыу үткәргес торбаларҙы яңыртырға йыйына
Күләмле эште тәүгеләрҙән булып Яманһары ауылында йәшәүселәр башҡарып сыға. Уларҙың миҫалында райондың башҡа биләмәләрендә лә халыҡтың аҡсаһына һәм дәүләттән, бағыусыларҙан матди ярҙам алып, иҫке торбаларҙы алмаштырыу күҙаллана.
21 / 12 / 2016
265
Киләһе йыл бюджеты дефицитһыҙ буласаҡ
Был турала бөгөн Башҡортостан Хөкүмәте Премьер-министры Рөстәм Мәрҙәнов бюджетҡа килем буйынса ведомство-ара комиссия ултырышында белдерҙе.
20 / 12 / 2016
303
Бөгөн Өфөлә «Йәй» сауҙа комплексы эргәһендә ит фестивале үтте
«Байрам» магазиндар селтәре «Таврос» ит компаняһы, Мәләүез ит комбинаты, Федоровка районының «Башҡорт ҡаҙы» предприятиелары йылдың иң төп сараһын аҙыҡ-түлек менән тәьмин иткән. Кәштәләр ит продукцияһы төрлөлөгәнән һығылып тора.
17 / 12 / 2016
264
Һалымдарын түләмәүселәр тыныс йоҡлай алмаясаҡ
Шулай ҙа бурыслыларға тағы ла бер мөмкинлек бирергә ҡарар ителгән. Атап әйткәндә, бындай граждандарға һалым органдарынан тейешле белдереү ҡағыҙы киләсәк. Ул саҡта 8 көн эсендә һалым буйынса бурысты йыйылған пеня менән тулы күләмдә ҡапларға кәрәк. Әгәр ҙә аҡсалар ваҡытында түләнмәһә, был эш суд тәртибендә хәл ителә.
17 / 12 / 2016
231
Ташауылға - яңы юл
Салауат районының Ташауыл ауылына илткән яңы юл файҙаланыуға тапшырылды. Ул «2014-2017 йылдарҙа ауыл биләмәләрен тотороҡло үҫтереү» федераль программаһы сиктәрендә сафҡа индерелгән. Эш барышында Йүрүҙән йылғаһы ярҙары нығытылған, ике километр ярымдан ашыу араға ҡырсынташ һалынған.
16 / 12 / 2016
294
Сыр мәктәбе сиктәре киңәйә
Башҡорт дәүләт аграр университеты нигеҙендә сентябрҙә асылған сыр етештереүселәр курсы 4-се йыйылыш уҡыусыларын ҡабул итте.
16 / 12 / 2016
287
Берҙәм эш ырамлы
Ауырғазы районы халыҡ башланғыстарын хуплау проектына ҡушылып, йылдар буйы күҙәтелгән мәсьәләләрҙе бергәләп хәл итә. Программала төбәктең 20 ауыл биләмәһе лә ҡатнаша.
14 / 12 / 2016
268
Учалы һөтөнән - итальян сыры
Эшҡыуарҙар Урал аръяғы фермерҙары менән берлектә яңы төр производствоны үҙләштерҙе. Өфөлә үткән 12-се махсуслашҡан «Ҡунаҡсыллыҡ һәм туриндустрия» күргәҙмәһендә улар етештергән продукцияны һатып алыусылар ҙа, ауыл хужалығы эшсәндәренә көмөш миҙал һәм диплом тапшырыусы эксперттар ҙа юғары баһаланы.
13 / 12 / 2016
289


text:
Баш ҡалала милли кейемдәр марш-парады уҙа Фото: Олег Яровиков
Баш ҡалала милли кейемдәр марш-парады уҙа
Баш ҡалала милли кейемдәр марш-парады уҙа Фото: Олег Яровиков
ӨФӨ, 2016 йыл, 24 май. /«Башинформ» мәғлүмәт агентлығы, Ләйлә Аралбаева/.
28 майҙа Өфөлә милли кейемдәр марш-парады уҙа. Марш-парад колоннаһы көндөҙгө сәғәт 4-тән киске 6-ға тиклем Мәжит Ғафури исемендәге Башҡорт драма театрынан алып Салауат Юлаев майҙанына тиклем һуҙыласаҡ. Республика Мәҙәниәт министрлығында хәбәр итеүҙәренсә, марш-парадҡа теләгән һәр кем ҡушыла ала.
Тамашасылар интерактив программаға әүҙем йәлеп ителәсәк. Башҡорт милли кейеме байрамы барышында «Башҡортса кейен» бейеү флешмобы, тамашасылар менән уйын-викторина, «Мин башҡорт кейемендә!» селфи-шоуын ойоштороу ҡаралған. Башҡорт эстрадаһы йондоҙҙарының ҡатнашыуы көтөлә.
Салауат Юлаев майҙанында «Йәйләү» тарихи реконструкцияһы, этнография һәм сәхнә костюмдары конкурсы уҙғарыла, милли кейемдәр һәм биҙәүестәр күргәҙмә-йәрминкәһе ойошторола.
Кисен Өфө амфитеатрында «Урал моңо» халыҡ-ара төрки йәштәр фестиваленең гала-концертын ҡарарға мөмкин.


text:
Дәүләт Йыйылышы-Ҡоролтайҙың 21-се ултырышы башланды
Өфөлә, БР Дәүләт Йыйылышы Йортонда Башҡортостан Республикаһының дүртенсе саҡырылыш Дәүләт Йыйылышы-Ҡоролтайҙың 21-се – яҙғы сессияла тәүге ултырышы башланды. Уның эшендә Башҡортостан Республикаһы Президенты Мортаза Рәхимов, БР Дәүләт Йыйылышы-Ҡоролтай Рәйесе Константин Толкачев, БР Хөкүмәте Премьер-министры Раил Сарбаев, БР Хөкүмәте ағзалары, Дәүләт Думаһы депутаттары һәм Федерация Советы ағзалары, Башҡортостан Республикаһының суд, хоҡуҡ һаҡлау органдары, федераль ведомстволарҙың территориаль органдары, республика башҡарма власть органдары етәкселәре, Президент Хакимиәте, Дәүләт Йыйылышы Секретариаты һәм республика Хөкүмәте Аппаратының яуаплы хеҙмәткәрҙәре, киң мәғлүмәт саралары вәкилдәре ҡатнаша.
Депутаттар ҡабул иткән көн тәртибендә – «2009 йылда Башҡортостан Республикаһы ҡануниәте торошо тураһында» доклад, Башҡортостан Республикаһында Бала хоҡуҡтары буйынса вәкил вазифаһына тәғәйенләү, Башҡортостан Республикаһы суд участкаларының туғыҙ мировой судьяһы вазифаһына һайлау, 26 республика закон проектын ҡарау, уларҙың 18-һен – беренсе уҡыуҙа, шулай уҡ «Башҡортостан Республикаһы Дәүләт Йыйылышы-Ҡоролтай менән Һарытау өлкә Думаһы араһында ҡануниәт эшмәкәрлегендә хеҙмәттәшлек буйынса Килешеү тураһында» ҡарар ҡабул итеү.


text:
Торстен Раш: «Өфө VI Ҡышҡы халыҡ-ара балалар уйындарында ҡатнашыусыларҙы йылы ҡабул итте»Фото: Олег Яровиков
Торстен Раш: «Өфө VI Ҡышҡы халыҡ-ара балалар уйындарында ҡатнашыусыларҙы йылы ҡабул итте»
Торстен Раш: «Өфө VI Ҡышҡы халыҡ-ара балалар уйындарында ҡатнашыусыларҙы йылы ҡабул итте»Фото: Олег Яровиков
VI Ҡышҡы халыҡ-ара балалар уйындарын асыу тантанаһы алдынан спорт форумы етәкселәре менән матбуғат конференцияһы ойошторолдо. Унда Халыҡ-ара балалар уйындары комитеты президенты Торстен Раш, Көньяҡ Кореяла урынлашҡан Дэгу ҡалаһының белем биреү учреждениеһы попечителдәре советы рәйесе Шин Чоль Вон һәм Халыҡ-ара балалар уйындарының Өфөләге дирекцияһы етәксеһе Александр Степанов ҡатнашты.
— Халыҡ-ара балалар уйындарына әҙерлек кимәле, ойоштороу комитеты эшмәкәрлеге менән ҡәнәғәтмен. Ярыштарҙа ҡатнашыусыларҙы йылы ҡабул иткәнегеҙ өсөн рәхмәт, — тине Торстен Раш. – Сит ил ҡунаҡтарының күпселеге Өфөнө тәүгә күрә.
Торстен Раш киләһе матбуғат конференцияларының береһен уйындарҙа ҡатнашыусыларҙың үҙҙәре менән үткәрергә тәҡдим итте.
Сарала ҡатнашыусылар билдәләүенсә, спорт форумы көс һынашыу өсөн генә түгел, ә йәштәр араһында дуҫтарса мөнәсәбәттәрҙе нығытыу, бәйләнештәр булдырыу маҡсатында ла ойошторола.
Бынан алда үткәрелгән Ҡышҡы уйындар менән сағыштырмаса, быйыл ярыштарҙа ҡатнашыусылар һаны ике тапҡырға күберәк. Башҡортостан баш ҡалаһында 20 илдең 60 ҡалаһынан спортсылар йыйылды.
Спорт форумын үткәреүҙә бағыусылар ярҙамы баһалап бөткөһөҙ. Мәҫәлән, «Газпром — балаларға!» программаһы буйынса Уйындар ойоштороуға һәм үткәреүгә генераль бағыусы — «Газпром» компанияһы 200 миллион һум аҡса бүлгән.


text:
Баш ҡалала Марат Кәримовтың «Донъям ҡәләм осонда» исемле шиғырҙар йыйынтығы баҫылды
ӨФӨ, 2016 йыл, 11 февраль. /«Башинформ» мәғлүмәт агентлығы, Ләйлә Аралбаева/.
Зәйнәб Биишева исемендәге Башҡортостан «Китап» нәшриәтендә республиканың халыҡ шағиры Марат Кәримовтың «Донъям ҡәләм осонда» исемле шиғырҙар йыйынтығы донъя күрҙе. Йыйынтыҡҡа йәшәү мәғәнәһе, кешенең тәғәйенләнеше һәм уның халҡы, тыуған ере алдындағы яуаплылығы хаҡында төрлө йылдарҙа яҙылған поэмалар һәм шиғырҙар тупланған. Китапҡа юмористик һәм сатирик әҫәрҙәр ҙә ингән.
Йыйынтыҡты «Китап» нәшриәте магазиндарында һатып алырға мөмкин.
Марат Нәби улы Кәримов Ейәнсура районының Күгәрсен ауылында тыуған. 1947 йылда Йылайыр педагогия училищеһын тамамлаған. 1959-1961 йылдарҙа Мәскәүҙә Юғары әҙәби курстарҙа уҡыған. 1964 йылдан 1968 йылға тиклем «Пионер» балалар журналының баш мөхәррире, «Һәнәк» сатирик журналының мөхәррире булып эшләгән.
1948 йылда йәш шағирҙың шиғырҙары республика матбуғатында күренә башлай. 1956 йылда «Бөрөләр» тигән тәүге китабы донъя күрә. Һуңынан «Йырҙың дауамы» (1959), «Яңы йондоҙ күрҙем» (1962) тигән шиғырҙар йыйынтыҡтары баҫыла. М.Кәримовтың шиғриәтенә лирика, еңелсә юмор, киҫкен сатира хас. 20-нән ашыу проза һәм шиғыр китаптары сығарған.


text:
Граждандарҙың мөрәжәғәттәрен ҡарау тәртибе боҙолған
Прокуратура Федераль яза башҡарыу хеҙмәтенең Башҡортостан буйынса Баш идаралығында граждандарҙың мөрәжәғәттәрен ҡарау тәртибе тураһында закондарҙың нисек үтәлеүен тикшерҙе. Һөҙөмтәлә яуап биреү срогын боҙған, йә булмаһа мөрәжәғәттәр бөтөнләй ҡаралмай ҡалдырылған осраҡтар асыҡланды. Бының менән мөрәжәғәт итеүселәрҙең хоҡуҡтары һәм законлы мәнфәғәттәре боҙолған.
Ғәйеплеләр Прокуратура күрһәтеүе буйынса дисциплинар яуаплылыҡҡа тарттырылды, тип хәбәр итә ведомствоның матбуғат хеҙмәте.


text:
Төбәк башлығы ШОС һәм БРИКС илдәре журналистары менән осраштыФото: Хәлит Сафин
Төбәк башлығы ШОС һәм БРИКС илдәре журналистары менән осрашты
Төбәк башлығы ШОС һәм БРИКС илдәре журналистары менән осраштыФото: Хәлит Сафин
28 июндә Өфөлә Рөстәм Хәмитов сит ил журналистары – Башҡортостанда аҙналыҡ матбуғат турында булған ШОС һәм БРИКС илдәре киң мәғлүмәт саралары вәкилдәре менән осрашты, тип хәбәр иттеләр төбәк башлығының матбуғат хеҙмәтенән.
Рөстәм Хәмитов журналистарҙың республика буйынса бай һәм ҡатмарлы сәфәре булғанын билдәләне.
— Меңләгән саҡрым юл үттегеҙ. Ысынында иһә, ул күп түгел. Ҡатмарлыраҡ маршруттар ҙа була. Шуға ҡарамаҫтан, һеҙ республика менән таныштығыҙ. Беҙҙең тәбиғи күренекле урындарҙы ҡаранығыҙ, беҙҙең кешеләр менән таныштығыҙ. Күп нәмә һеҙгә оҡшағандыр тип уйлайым.
Мин һеҙҙең менән осрашыуҙы ойоштороу тураһында һораным, сөнки һеҙ Шанхай хеҙмәттәшлек илдәренән һәм БРИКС илдәренән эш алып бараһығыҙ. Киләһе йыл беҙҙә ШОС һәм БРИКС илдәре саммиттары уҙасаҡ. Беҙҙең турала, күршеләребеҙҙән тыш, аҙ беләләр. Ҡытайҙа, Һиндостанда, Италияла, моғайын, беҙҙең турала аҙ ишеткәндәрҙер. Сәфәр барышында һеҙгә беҙҙең республика тураһында һөйләнеләр. Беҙ Рәсәй Федерацияһында эре индустрия-сәнәғәт һәм аграр төбәк. Беҙ Рәсәй Федерацияһында иҫәп буйынса иң ҙур республика, — тине республика башлығы.
Ул саммиттарға әҙерлектең нисек барғаны тураһында һөйләне.
— Әҙерлек планға ярашлы бара. Эшләп килгән объекттар һәм яңыларын төҙөү өлөшөндә беҙ бер ниндәй ҙә ҡыйынлыҡтар һәм мәсьәләләр кисермәйбеҙ. Модернизацияға килгәндә, эштәр Конгресс-холда бара. Был бина ете йыл элек төҙөлгән. Ул яңыртыла. Шулай уҡ бер нисә мәҙәни тәғәйенләнештәге бина яңыртыла.
Ҡалабыҙҙың бөхтә, таҙа булғанын күрҙегеҙ. Беҙгә ҡунаҡтар алдында оят түгел. Улар ҡаланы бөгөн һеҙ күргәнсә күрәсәк. Саммиттарҙың июль аҙағында үтеүе күҙаллана. Ғөмүмән әйткәндә бер йыл һәм бер айҙан. Тәбиғәт хәҙерге кеүек буласаҡ. Шуның менән беҙҙең әҙерлек эштәре тамамлана. Әҙерлек өлөшөндә башҡа нәмәләр эшләмәйбеҙ. Ойоштороу осоро байтаҡ ауыр ғына. Беҙгә ике йөҙ меңләгән кешене ҡабул итергә кәрәк буласаҡ. Эре халыҡ-ара конференциялар, форумдар үткәреүҙә беҙҙең тәжрибә байтаҡ. Был беҙҙе ҡурҡытмай. Был эште нисек эшләргә беҙ беләбеҙ. 2014 йылдың аҙағына, 2015 йылдың башына беҙҙең биналар, ҡоралмалар, отелдәр әҙер буласаҡ. 2015 йылдың яҙына ойоштороу яғынан әҙер булабыҙ, — тине Рөстәм Хәмитов. — Дәүләт башлыҡтары саммиттарынан башҡа Өфөлә тағы ла бер нисә сара үтәсәк. Шул иҫәптән ШОС һәм БРИКС илдәре Эшлекле советтары. Был форумдарға меңләгән кеше килер тип уйлайбыҙ. Был Эшлекле советтар реконмендациялар әҙерләйәсәк, һәм улар ШОС һәм БРИКС илдәре бизнес-берекмәләренең үҙ-ара эш итеүе өлөшөндә дәүләт башлыҡтарына еткереләсәк.


text:
Рәсәй Президенты милләт-ара тыныслыҡты яҡлау бурысы ҡуйҙы
— Йәмғиәттә асыҡтан-асыҡ һөйләшеүҙе талап иткән мөһим тема — этник-ара мөнәсәбәттәр, — тине Рәсәй Президенты Владимир Путин Федераль Йыйылышҡа йыллыҡ Мөрәжәғәтнамәһендә. — Бында беҙҙең күп проблемаларыбыҙ, социаль-иҡтисади һәм территориаль үҫештәге күп ҡыйынлыҡтар тупланған: коррупция ла, дәүләт институттары эшендәге кәмселектәр ҙә, һәм, әлбиттә, белем биреү һәм мәҙәни сәйәсәттәге уңышһыҙлыҡтар, былар барыһы ла этник-ара көсөргәнештең ысын сәбәптәрен дөрөҫ аңламауға килтерә. Уны ниндәй ҙә булһа халыҡтар вәкилдәре түгел, ә үҙенең дә, башҡаларҙың да ғөрөф-ғәҙәттәрен, мәҙәниәтен ихтирам итмәгән кешеләр ҡабартып ғауға һала. Беҙ бындай әхләҡһеҙлек күренештәренә ҡаршы бергәләп көрәшергә, милләт-ара берҙәмлекте, тимәк, Рәсәй дәүләтенең берҙәмлеген һәм бөтөнлөгөн бергәләп яҡларға тейешбеҙ, — тип һыҙыҡ өҫтөнә алды Владимир Путин.


text:
Фото:
Йәрмәкәй районында йәш ғаиләләргә яңы фатирҙарҙан асҡыстар тапшырылды
Фото:
Йәрмәкәй районында капиталь ремонттан һуң үҙәк район дауаханаһын асыу тантанаһы үтте. «Башинформ» агентлығына Йәрмәкәй районы хакимиәте хеҙмәткәре Флорида Шакирова хәбәр итеүенсә, объектты реконструкциялауға республика бюджетынан 4 миллион һумдан ашыу аҡса бүленгән. Ремонт эштәре бер ай дауам иткән. Күрелгән саралар медицина ярҙамы күрһәтеү сифатын яҡшыртыуға булышлыҡ итәсәк.
Сарала Дәүләт Думаһы депутаты Иршат Фәхретдинов, Рәсәй Пенсия фондының Башҡортостан буйынса бүлексәһе идарасыһы Фоат Хантимеров, БР Һаулыҡ һаҡлау министрлығының баш педиатры Ләйсән Изотова ҡатнашты.
Артабан икенсе объект – реконструкцияланған йәштәр ятағын асыу тантанаһы үтте. Ятаҡта алты яңы фатир төҙөлгән. Һәр береһенең майҙаны 41 квадрат метр тәшкил итә. Был фатирҙар районда йәшәүсе йәш ғаиләләргә һәм белгестәргә бирелә. Район хакимиәтенән билдәләүенсә, тыуған яғында ҡалып, ғаилә ҡорған һәм киләсәктә участка алып үҙ йорттарын төҙөргә ниәтләгән йәштәр өсөн был бик уңайлы.
Шул уҡ көндө Йәрмәкәй ауылының мәҙәниәт йортонда «Киләсәк бәхетле бала саҡтан башлана» темаһына түңәрәк өҫтәл үтте. Мәктәп директорҙары, ата-әсәләр комитеты рәйестәре, йәмәғәт ойошмалары етәкселәре балалар һәм үҫмерҙәр тормошон яҡшыртыу буйынса мәсьәләләрҙе тикшерҙе. Халыҡты социаль яҡлау хеҙмәте, мәғариф бүлеге, халыҡты социаль хеҙмәтләндереү буйынса комплекслы үҙәк, бәлиғ булмағандар эштәре һәм уларҙың хоҡуҡтарын яҡлау буйынса комиссия вәкилдәре үҙ тәҡдимдәре менән бүлеште.
Яңы фатирҙарҙан асҡыстар тапшырыу тантанаһы ла мәҙәниәт йортонда үтте. Шулай уҡ сарала райондың күп балалы һәм өлгөлө ғаиләләре тәбрикләнде, өс ҡатынға «Әсәлек капиталы»на сертификат тапшырылды. Йәштәрҙе ҡотлап, муниципаль район хакимиәте башлығы Ғафуан Шәйхетдинов район етәкселегенең уларға ҙур өмөттәр бағлауын билдәләне. Ә Имен бала саҡ һәм ғаилә ҡиммәттәрен һаҡлау йылы сиктәрендә күрелгән саралар артабан да дауам итәсәк. Шулай итеп, яҡын арала йәнә ике йортто сафҡа индереү планлаштырыла. Төҙөлөш эштәрен ғәмәлдәге республика программалары сиктәрендә шәхси төҙөүселәр башҡарған.
Байрам саралары райондың барлыҡ ауылдарынан үҙешмәкәр артистарҙың матур концерты менән тамамланды.


text:
Башҡортостандың Эшҡыуарлыҡ буйынса дәүләт комитеты республика Башлығы өсөн тәҡдимдәр ҡабул итә башланы
ӨФӨ, 2015 йыл, 20 ғинуар. /«Башинформ» мәғлүмәт агентлығы, Эльвира Латипова/.
Республиканың бәләкәй һәм урта эшҡыуарлыҡ вәкилдәре Башҡортостан Башлығы Рөстәм Хәмитовҡа адресланған эшҡыуарлыҡты үҫтереү буйынса һорауҙарын һәм тәҡдимдәрен Эшҡыуарлыҡ һәм туризм буйынса дәүләт комитетының электрон почтаһына ебәрә ала: gkrbpt@mail.ru.
Республика етәксеһе менән буласаҡ осрашыуҙың форматы, ҡатнашыусылар һаны һәм яҡынса һорауҙар көн элгәре дәүләт комитеты кәңәшмәһендә тикшерелде. Унда йәмәғәт эшҡыуарлыҡ ойошмалары етәкселәре ҡатнашты.
Рөстәм Хәмитовтың эшҡыуарҙар менән осрашыуы февралдең беренсе декадаһында уҙасаҡ тип күҙаллана. Республика Башлығы бәләкәй һәм урта эшҡыуарлыҡ вәкилдәре менән проблемаларҙы тикшереү теләге тураһында 16 ғинуарҙа Өфөлә уҙған сәнәғәт һәм ауыл хужалығы предприятиелары етәкселәре менән осрашыуында белдерҙе.


text:
Өфөлә “Байык “республика телевизион конкурсы тамамландыФото: Олег Яровиков
Өфөлә “Байык “республика телевизион конкурсы тамамланды
Өфөлә “Байык “республика телевизион конкурсы тамамландыФото: Олег Яровиков
“Байык” республика телевизион конкурсы яңғыҙ бейеүҙәрҙе (дует, трио) башҡарыусылар араһында үҙ эшен тамамланы. Бәйгене йомғаҡлау һәм еңеүселәрҙең гала-концерты Башҡорт дәүләт опера һәм балет театрында уҙғарылды.
Оҙайлы һәм киң таралған бейеү проектының йомғаҡлау этабы бик сағыу һәм сәмле үтте. Унда ҡатнашыусы 30 конкурсант жюри һәм телевизор ҡараусылар шулай уҡ, донъя һәм Рәсәй бейеү ансамблдәренең вәкилдәре тарафынан иң яҡшылары тип танылды. Улар араһында Ирландиянан “Мирквуд”бейеү студияһы солисткаһы Анна Шевель, Төркиәнән Аукут Гюр, Сонгуль Сюлек, Ҡаҙағстандан Асель һәм Айнель Шәйәхмәтовтар, Үзбәкстандан Замира Әминева, Ҡабарҙы-Балҡарҙан Мөхтәр Кудаев, Чечнянан Х.Алиев исемендәге “Башлам” республика Дәүләт йыр һәм бейеү ансамбленең солистары Джанар Настаев, Мәрйәм Фәйзуллаева, Морат Джамалов, Дағстандан Зөлфиә Ҡорбанова.
Башҡортостан Республикаһының Хөкүмәт Премьер-министры Раил Сарбаев, уның урынбаҫары – мәҙәниәт һәм милли сәйәсәт министры Илдус Илешев байрам кисәһенең почетлы ҡунаҡтары булды.
Илдус Илешевтың күп һанлы тамашасылар һәм проектта ҡатнашыусылар алдындағы сығышында әйтеп үтеүенсә, “Байыҡ” бейеү конкурсы ике йыл йәшәү дәүерендә республиканың мәҙәни киңлегендә үҙенә күрә айырым урынды биләп тора, ул шулай уҡ бик күптәрҙең яратып ҡараған телевизион тапшырыуына әйләнде.
-Бөгөнгө көндә Башҡортостанда милли мәҙәниәтте һәм халыҡ ижадын үҫтереүгә уңайлы шарттар булдырылған, ә “Байыҡ” конкурсы быға тағы өҫтәп ыңғай йоғонто яһай,-тип әйтә Илдус Илешев.
Конкурстың төп интригаһы – еңеүселәрҙең исемен иғлан итеү аҙаҡҡаса һаҡланды. Тамашасылар һәм көйәрмәндәр бик тулҡынланды, сөнки финалға бик көслө конкурсанттар ғына үтте. Урындар түбәндәгенсә билдәләнде:Гран-приҙы Аҡмулла исемендәге Башҡорт дәүләт педагогия университеты студенткаһы Нурсилә Фәхретдинова һәм Йылайыр районынан Азамат Кәримов яуланы.
Беренсе урын Эльвира Низамоваға(Янғантау шифаханаһы) һәм Салауат районынан Нәсимә Ямалова,Резеда Хужина,Әлфиә Минһажева триоһына бирелде.
Икенсе урын менән солист Фәиз Усманов һәм Учалы сәнғәт училищеһы студенткалары Ләйсән Әбүбәкирова, Юлиә Түләшева,Гөлиә Мөбәрәкова триоһы бүләкләнде.
Өсөнсө урынды солистар Рәсим Вахитов, Айһылыу Юлдашбаева һәм Белорет районынан Айһылыу Мөхәмәтшина менән Елена Үтәкәеваның дуеты яуланы.
“Байыҡ” номинацияһында Әнүәр Солтангилдин еңеп сыҡты. “Йыл асышы” номинацияһында Анфар Нурмөхәмәтов билдәләнде. Дим Дәүләтов “Замана Байығы” исеменә лайыҡ булды.
“Өмөт” номинацияһында Наил Хәлиуллин иң яҡшыһы тип танылды.
“Башҡорт бейеүҙәре рухын һаҡлаусы” номинацияһында Фәйзелғаян Ғәйнетдинов һәм Ғәлимйән Хановтар айырылып торҙо.
Лира Абдрахманова менән Хәбир Мортазин үҙҙәренең сығыштарында “Һомғоллоҡ” һәм “Һөйкөмлөлөк” күрһәттеләр.
Өҫтәп әйткәндә, “Байыҡ” телевизион конкурсы йыл буйына барҙы. Унда бөтәһе 250 конкурсант ҡатнашты. Уларҙың һәләттәрен лайыҡлы жюри – филология фәндәре докторы, Салауат Юлаев исемендәге Дәүләт премияһы лауреаты һәм Салауат Юлаев ордены кавалеры Фәнүзә Нәҙершина, Башҡортостандың халыҡ , Рәсәйҙең атҡаҙанған артисы, Салауат Юлаев исемендәге Дәүләт премияһы лауреаты Әхтәм Әбушахманов, Башҡортостандың халыҡ артистары Радмир Бәҙретдинов һәм Зөлфиә Ҡудашевалар баһаланы.


text:
Фото:
Ғафури районы хакимиәте етәкселегендә үҙгәрештәр
Фото:
28 августа Ғафури районы муниципаль район Советы ултырышы үтте, унда район хакимиәте башлығы вәкәләттәрен ваҡытынан алда туҡтатыу һәм хакимиәт башлығы вазифаһын башҡарыусыны тәғәйенләү тураһындағы мәсьәләләр ҡаралды.
Совет ҡарары менән Әхәт Шаһиев икенсе эшкә күсеү сәбәпле үҙ теләге менән район хакимиәте башлығы вазифаһынан бушатылды.
Ғафури районы муниципаль район хакимиәте башлығы вазифаһын ваҡытлыса башҡарыуҙы Совет депутаттары Ващенко Анатолий Константиновичҡа йөкмәтте.
Хакимиәт башлығы вазифаһын ул ошо вазифаға конкурс һөҙөмтәләре буйынса район Советы тәғәйенләгән кеше үҙ вазифаларын үтәй башлағанға тиклем башҡарасаҡ.


text:
Рөстәм Хәмитов «МИР» йәштәр конвентында ҡатнашыусылар менән осраштыФото: Олег Яровиков
Рөстәм Хәмитов «МИР» йәштәр конвентында ҡатнашыусылар менән осрашты
Рөстәм Хәмитов «МИР» йәштәр конвентында ҡатнашыусылар менән осраштыФото: Олег Яровиков
ӨФӨ, 2016 йыл, 29 август. /«Башинформ» мәғлүмәт агентлығы, Александр Смирнов/.
27 августа Өфөләге Конгресс-холда Башҡортостан Башлығы Рөстәм Хәмитов «Йәштәр. Идеялар. Үҫеш» йәштәр конвентында ҡатнашыусылар менән осрашты.
Төбәк Башлығы йәштәргә үҙенең көн тәртибе, Башҡортостандағы иҡтисади һәм демографик хәл тураһында һөйләне, айырыуса мәғариф мәсьәләләренә туҡталды.
– Хәҙер йәштәр өсөн иң мөһиме – сифатлы белем алыу. Бөгөн республикабыҙҙа белем биреүҙең сифатын күтәреү кәрәклеге хаҡында һүҙ алып барыуығыҙҙы беләм. Уҡыу йорттары һәйбәт булһа ла, күп кенә заманса йүнәлештәр буйынса белем алыу өсөн улар ғына етмәй, – тип билдәләне Рөстәм Хәмитов. – Йәштәребеҙ ошо йүнәлештәр буйынса Өфөлә уҡый алһын өсөн белем биреүҙе тейешле кимәлдә ойоштороу мөһим.
Осрашыу барышында республика Башлығы конвентта ҡатнашыусыларҙың һорауҙарына яуап бирҙе. Муниципалитеттарҙың инфраструктураһын үҫтереү, шул иҫәптән спорт, мәҙәни, социаль объекттар төҙөү һәм уларҙы реконструкциялау йәштәрҙе борсоған төп темаларҙың береһе булды. Мәҫәлән, Бөрө ҡалаһы вәкиле «Республиканың 100 йыллығына – 100 яңы объект» проекты сиктәрендә ҡалала яңы бала табыу йорто төҙөүҙәрен һораны.
Фән мәсьәләләрен тикшергәндә, ҡатнашыусыларҙың береһе ауыл хужалығын ғилми-техник яҡтан үҫтереүгә арналған төбәк Башлығы ҡарамағындағы Фән буйынса совет ултырышын үткәрергә тәҡдим итте. Йәштәр унда профилле ведомстволарға үҙҙәренең идеяларын һәм проекттарын тәҡдим итә алыр ине. Рөстәм Хәмитов башланғысты хупланы һәм көҙ көнө үк ошондай ултырыш буласағын билдәләне.
Республика алдында торған глобаль мәсьәләләр тураһында һорауға яуап биргәндә, төбәк етәксеһе улар иҫәбендә Башҡортостанда дуҫтарса ижтимағи-сәйәси мөхит булдырыуҙы һәм һәләтле йәштәрҙең ситкә китеүен атаны.
Осрашыу һуңында төбәк Башлығы республика етәкселегенә Берҙәм йәштәр программаһының мөһим наказдарын уҡып ишеттерҙе. Улар белем биреүҙең сифатын һәм абруйын күтәреүгә, йәштәр торлаҡ кооперативтарын индереүгә, туризмды үҫтереүгә, Йәштәр йорто һәм республика технополисын асыуға ҡағыла.
«МИР» проекты йәштәрҙең иң яҡшы вәкилдәрен берләштереүгә, башланғыстарҙы бергәләп тормошҡа ашырыуға йүнәлтеүгә, йәштәрҙең ҡеүәтен һаҡлау һәм үҫтереү өсөн уңайлы шарттар тыуҙырыуға йүнәлтелгән. Проект сайтты һәм уға бәйле мобиль ҡушымтаны, «Кадрҙар активы» мәғариф программаһын, ойошмаларҙың, әүҙем ағзаларҙың һәм муниципаль берәмектәрҙең эшмәкәрлеген баһалау системаһын үҙ эсенә ала, шулай уҡ йыл һайын «Йәштәр. Идеялар. Үҫеш» йәштәр конвентын һәм «Тыныслыҡ. Хеҙмәт. Май» йәштәр кадрҙар конференцияһын үткәреүҙе күҙ уңында тота.


text:
Республикала йәшәүселәрҙең реаль килеме 5,1 процентҡа кәмегән Фото: Олег Яровиков
Республикала йәшәүселәрҙең реаль килеме 5,1 процентҡа кәмегән
Республикала йәшәүселәрҙең реаль килеме 5,1 процентҡа кәмегән Фото: Олег Яровиков
ӨФӨ, 2016 йыл, 19 февраль. /«Башинформ» мәғлүмәт агентлығы, Ксения Калинина/.
Башҡортостанстат мәғлүмәттәре буйынса, былтыр йән башына номиналь аҡсалата килем 27 960 һум тәшкил иткән. Былтырғы ошо уҡ осорға ҡарата реаль килем 5,1 процентҡа кәмегән.
2015 йылда номиналь килем буйынса иң ҙур сумма декабрь айында — 40 038, иң кәме ғинуарҙа 19 398,1 һум тәшкил иткән.


text:
«Земство табибы» программаһы буйынса 200-ҙән ашыу кеше килешеү төҙөгән
Башҡортостанда «Земство табибы» программаһы һөҙөмтәле эшләй.
– Бөгөнгө көндә программа әүҙем тормошҡа ашырыла. Ауылдарҙа һаулыҡ һаҡлау өлкәһендәге кадрҙар дефицитын кәметеү, республика халҡына күрһәтелгән медицина ярҙамының сифатлы һәм һәр кем ҡуллана алырлыҡ булыуын тәьмин итеү – уның төп маҡсаты, – тип хәбәр итте БР һаулыҡ һаҡлау министры Георгий Шебаев.
«Земство табибы» – Владимир Путин тарафынан былтыр иғлан ителгән биш көнүҙәк инициативаның береһе. 2012 йылдың 1 ғинуарында старт алған Программа сиктәрендә алдағы биш йыл дауамында ауылда эшләргә теләгән 35 йәшкә тиклемге белгестәр һәм уҡыу йортон тамамлаған студенттар бер тапҡыр бирелеүсе бер миллион һум күләмендәге компенсацион түләүҙәр аласаҡ. Аҡса төрлө маҡсатта, мәҫәлән, кредитты ҡаплауға, йорт һатып алыуға йәки төҙөүгә файҙаланыла ала.
БР Һаулыҡ һаҡлау министрлығында хәбәр итеүҙәренсә, ауыл медицинаһы бөгөн меңдән ашыу белгескә мохтаж. Әлеге ваҡытта 208 табип менән тейешле килешеүҙәр төҙөлгән.


text:
Мария Мирова «Детская Новая волна 2016» конкурсында көсөн һынай Фото: Бәйләнештә
Мария Мирова «Детская Новая волна 2016» конкурсында көсөн һынай
Мария Мирова «Детская Новая волна 2016» конкурсында көсөн һынай Фото: Бәйләнештә
ӨФӨ, 2016 йыл, 11 август. /«Башинформ» мәғлүмәт агентлығы, Эльмира Сабирова/.
«Голос. Дети-2» телепроектында һәм Балалар Евровидениеһы милли һайлап алыу конкурсында ҡатнашҡан Мария Мирова (Мәләүез) «Детская Новая волна 2016» халыҡ-ара йыр бәйгеһендә Рәсәй исеменән сығыш яһай. Финал 11,12 һәм 13 августа Ҡырымда «Артек» халыҡ-ара балалар лагерында уҙа.
Тәүге көндә Мария икенсе булып сәхнәгә сыға һәм Елканың репертуарынан «Летать», 12-дә «Грею счастье» йырҙарын башҡара. Гала-концерт 13 августа була.
«Конкурсҡа шатланып килдем: күптән үҙемде яңы кимәлдә һынап ҡарарға теләй инем. Репертуар һайлағанда тәү сиратта йырға, уның мәғәнәһенә иғтибар иттем. Һайлаған йырҙарымды дуҫтарым һәм яҡындарым хупланы. Дуҫтарымдың ижадыма битараф булмауына ҡыуанам! Бөгөн иһә барыһына ла уңыштар теләйем, көслө ҡатнашыусы еңһен», — тине Мария.
Бәйгелә ҡатнашыуҙан тыш, Мария Мирова тамашасылар һөйөүе призын да яулай ала. Бының өсөн йәш башҡарыусы өсөн тауыш бирергә мөмкин.


text:
Өфөлә Халыҡ-ара фашист концлагерҙары тотҡондарын азат итеү көнөнә арналған күргәҙмә асыла
ӨФӨ, 2016 йыл, 8 апрель. /«Башинформ» мәғлүмәт агентлығы, Ләйлә Аралбаева/.
11 апрелдә Өфөлә Халыҡ-ара фашист концлагерҙары тотҡондарын азат итеү көнөнә арналған күргәҙмә асыла. Республика Хәрби Дан музейындағы экспозиция «Иҫләүе лә ҡурҡыныс, онотоу ҙа мөмкин түгел» тип атала. Күргәҙмәлә Башҡортостанды тыуып үҫкән тотҡондарҙың, уларҙың балаларының фотоһүрәттәре урын алған. Концлагерҙағы баракты символлаштырған инсталляция төп урынды биләй.
Күргәҙмәне асыу тантанаһына Еврей милли мәҙәни үҙәге, Башҡортостан Мәҙәниәт министрлығы, Башҡортостан эҙәрмәндәр отряды төбәк йәмәғәт фонды вәкилдәре, шулай уҡ бәлиғ булмаған көйө фашист концлагерҙарына эләккән бер нисә ветеран саҡырылған. «Ошо кешеләрҙең биографияһы — йәш быуын өсөн ысын ҡаһарманлыҡ дәресе», — тип хәбәр иттеләр музейҙа.
Күргәҙмә 30 апрелгә тиклем дауам итә.
11 апрелдә бөтә донъяла фашист концлагерҙары тотҡондарын азат итеү көнө билдәләнә. Ул Берләшкән Милләттәр Ойошмаһы ҡарары буйынса Бухенвальд лагеры тотҡондарының ихтилалы иҫтәлегенә булдырыла. Концлагерҙарҙа йәмғеһе 18 миллион кеше тотҡонда була, шуларҙың биш миллионы — совет граждандары. Һәләк булғандар араһында Башҡортостан вәкилдәре лә бар. 1941 йылдың 22 июненән 1945 йылдың 8 майына тиклем бөтәһе 2265 яҡташыбыҙ тотҡонлоҡта һәләк була.


text:
Әлшәй районында балалар баҡсаларына сират бөтөрөлдө
ӨФӨ, 2014 йыл, 27 октябрь. /«Башинформ» мәғлүмәт агентлығы/.
Башҡортостан Президенты Рөстәм Хәмитов эш сәфәре барышында Раевка ауылында 105 урынлыҡ балалар баҡсаһында булды. Мәктәпкәсә учреждение алдан буш ултырған бинала урынлашҡан, унда 2013 йылдың октябренән алып 2014 йылдың февраленә тиклем капиталь ремонт эшләнгән. Уны башҡарыуға сығымдар 12,5 миллион һум тәшкил иткән. Балалар баҡсаһын файҙаланыуға тапшырыу балаларҙы мәктәпкәсә белем биреү менән солғап алыуҙы арттырып ҡына ҡалмай, ә 25 яңы эш урыны булдырырға ла мөмкинлек биргән.
Район хакимиәте башлығы Дамир Мостафин хәбәр итеүенсә, һуңғы ике йылда Шафран (25 урынлыҡ) һәм Раевка (25) ауылдарында мәктәпкәсә учреждениелар ҡарамағанда өҫтәмә төркөмдәр, шулай уҡ Идрис ауылында 25 урынлыҡ һәм Раевка ауылында 110 урынлыҡ балалар баҡсалары асылған. Шулай итеп, өҫтәмә 290 урын булдырылған, ул районда балалар баҡсаһына урын алыуға сиратты тулыһынса бөтөрөргә мөмкинлек биргән.
— Был яҡшы проект, – тине Рөстәм Хәмитов балалар баҡсаһын ҡарағандан һуң. – Бындайҙарға аҡса йәл түгел. 12 миллион һумға балалар өсөн 105 урын алдыҡ. Афариндар! Бындай идеялар күп булған һайын, республиканың социаль мәсьәләләрен һөҙөмтәлерәк хәл итә аласаҡбыҙ.


text:
Башҡортостандың төҙөлөш комплексын үҫтереү программаһы эшләнеп бөтөлөргә тейешФото: Олег Яровиков
Башҡортостандың төҙөлөш комплексын үҫтереү программаһы эшләнеп бөтөлөргә тейеш
Башҡортостандың төҙөлөш комплексын үҫтереү программаһы эшләнеп бөтөлөргә тейешФото: Олег Яровиков
«2013-2018 йылдарға Башҡортостандың төҙөлөш комплексын һәм архитектураһын үҫтереү» оҙайлы сроклы маҡсатлы программаһын яҡынса бер айҙан раҫлау планлаштырыла. Бындай ҡарар бөгөн республика Хөкүмәте Президиумы ултырышында ҡатнашыусылар менән ҡабул ителде. Уларҙың фекеренсә, документ эшләнеп бөтөлөргә тейеш.
Программаны финанслау күләме — 616,653 миллиард һум. Уларҙың 2410,409 миллионы – федераль бюджеттан, 22024,724 миллион һумы республика бюджетынан бүленергә тейеш. Бюджеттан тыш сығанаҡтарҙың өлөшө — 586046,157 миллион, урындағы бюджеттарҙың өлөшө 2499,487 миллион һум тәшкил итә.
Башҡортостан Президенты Рөстәм Хәмитов текстың эшләнеп бөтөлмәүен, унда аңлайышһыҙ ҡушымталарҙың күп булыуын билдәләне һәм программаны әҙерләүселәргә документты июль уртаһына тиклем эшләп бөтөрөргә ҡушты.
Президент һүҙҙәренсә, төҙөлөш бөгөнгө көндә Башҡортостанда мөһим һәм ауыр темаларҙың береһе булып тора. Быға ҡарамаҫтан, төбәктә торлаҡ төҙөлөшө күләмдәре йылдан-йыл арттырыласаҡ. 2015 йылға республикала иҫке һәм авария хәлендәге йорттарҙы тулыһынса һүтеп алыу планлаштырыла.
Граждандарҙы арзан һәм сифатлы торлаҡ менән тәьмин итеү бурысын үтәү өсөн республиканың үҙенең төҙөлөш инфраструктураһын үҫтерергә кәрәк, тип һыҙыҡ өҫтөнә алды Рөстәм Хәмитов. Уның ярҙамында урындағы төҙөүселәр ситтән килтерелгән түгел, ә үҙебеҙҙең материалдарҙы файҙалана аласаҡ.
— 2018 йылға республикала йыл һайын ике миллион квадрат метрҙан ашыу эконом класындағы торлаҡ сафҡа индереләсәк, тип планлаштырыла. Дәүләт ҡайһы бер төркөм кешеләр алдында бурыслы, шуға күрә уларҙы тулыһынса торлаҡ менән тәьмин итергә тейешбеҙ. Был да ҙур һәм ауыр мәсьәлә, әммә уны хәл итергә кәрәк. Иң мөһиме республиканы территориаль планлаштырыу документтары менән тәьмин итеүгә өлгәшергә тейешбеҙ, — тине республика етәксеһе.


text:
Башҡортостанда көслө дауылдан һуң йорттар төҙөү буйынса эштәр дауам итә
ӨФӨ, 2014 йыл, 23 сентябрь. /«Башинформ» мәғлүмәт агентлығы, Сергей Захаров/.
29 августа Башҡортостандың төньяҡ-көнбайышында үткән дауыл эҙемтәләрен бөтөрөү буйынса оператив штабтан хәбәр итеүҙәренсә, Краснокама һәм Яңауыл райондарында емерелгән 45 йорт урынында тулыһынса нигеҙ һалыу эштәре тамамланған. Яңы төҙөлә башланған 29 йортта стеналар күтәрелгән, 18-ендә ҡыйыҡ ябылған.
Ғәҙәттән тыш хәл һөҙөмтәһендә йәмғеһе 464 йорт төҙөкләндереү эштәре өсөн иҫәпкә алынған. 419-ы төрлө кимәлдәге төҙөкләндереүҙе талап итә. Әлеге ваҡытта 352 өйҙөң ҡыйығы (уҙған аҙнала 70 йортҡа артҡан) алмаштырылған.
Төҙөкләндереү эштәре беренсе булып Краснокама районының Янаҡтай ауылында тамамланған. Был биләмәлә көслө дауылдан 42 йортҡа зыян килгән. Әле уларҙың барыһы ла төҙөкләндерелгән.


text:
Румил Аҙнабаев: "Беҙ башҡорт милләте өсөн генә түгел..."
Бөтә донъя башҡорттары ҡоролтайы уҙған шәмбе ойошторған урам йыйынында ҡатнашыусылар республика, Рәсәй етәкселегенә мөрәжәғәтнамәләр юлланы.
Бөтә донъя башҡорттары ҡоролтайы етәксеһе Румил Аҙнабаев: “Беҙ башҡорт милләте өсөн генә түгел, бар милләттәр өсөн, ваҡ халыҡтар мәнфәғәттәренән сығып эш алып барабыҙ. Ошо хәҡиҡәтте аңлаған милләттәр вәкилдәре сыҡты ошо йыйынға”, тине ул.
Уның һүҙҙәренә ҡараганда, милли компонент тигәндә, ул тыуған телде генә өйрәнеүгә ҡайтып ҡалырға тейеш түгел. “Йәш быуын ата-балбалары ҡушҡан географик атамаларҙы ла, үҙ халҡының тарихын да белеп үҫергә тейеш. Йәғни милли компонент башҡорт теле, татар теле, сыуаш теле йәки башҡаларҙы уҡытыу ғына түгел, милли төбәктәрҙә географияны ла, тарихты ла өйрәтеүҙ сағылыш табырға тейеш”, тине ул.


text:
«Башкортостан 2010. Кто есть кто» белешмәһенең яңы баҫмаһы сыҡты
БР Сауҙа-сәнәғәт палатаһы «Башкортостан 2010. Кто есть кто» белешмәһен сығарҙы. Был сираттағы, иҫәбе буйынса 11-се баҫма.
Белешмәлә республика власть органдарының, федераль структураларҙың территориаль идаралыҡтарының, урындағы үҙидара органдарының, йәмәғәт ойошмаларының, Башҡортостан учреждениелары һәм предприятиеларының 900-ҙән ашыу етәксеһенең ҡыҫҡаса биографик мәғлүмәттәре, эш адрестары һәм телефондары бирелә. Эҙләү уңайлы булһын өсөн китапта ҡатнашыусыларҙың вазифа реестры бар.
Белешмәлә 2010 йылдың февраленә ҡарата мәғлүмәт бирелгән.


text:
Грузин милли-мәҙәни үҙәге Өфөлә хәтер кисәһе ойоштора
Республиканың Халыҡтар дуҫлығы йорто ҡатнашлығында Башҡортостандағы Шота Руставели исемендәге грузин милли-мәҙәни үҙәге 25 июндә Бөйөк Ватан һуғышы башланыуына 70 йыл тулыуға арналған хәтер кисәһе үткәрә.
Сара 17 сәғәттә «Смена» кинотеатрында үтәсәк. Теләге булғандарҙың барыһы ла 1964 йылда төшөрөлгән «Һалдат атаһы» («Отец солдата») фильмын ҡарай ала. Кинотеатрҙа Бөйөк Ватан һуғышы йылдарындағы агитация плакаттарының һәм хәрби форманың күргәҙмәһе лә ойоштороласаҡ.


text:
Сергей Шойгу Өфөлә булып китте
12 сентябрҙә Өфөгә Рәсәй Федерацияһының граждандар оборонаһы эштәре, ғәҙәттән тыш хәлдәр һәм стихиялы ҡаза эҙемтәләрен бөтөрөү буйынса министры Сергей Шойгу килеп китте. Ул янғын һүндереүселәр һәм ҡотҡарыусылар араһында V донъя чемпионатын асыу тантанаһында ҡатнашыу өсөн килде.
Башҡортостан Президенты Мортаза Рәхимов менән Рәсәй ғәҙәттән тыш хәлдәр буйынса министры Сергей Шойгу Башҡортостан баш ҡалаһында асылған "World Fire Safety and Security" Халыҡ-ара янғын-техник тәғәйенләнештәге продукция һәм ҡотҡарыу саралары күргәҙмәһендә булды. Әйтергә кәрәк, күргәҙмәлә Көньяҡ Кореянан ҡотҡарыу һәм янғынға ҡаршы ҡорамалдар етештереүсе алдынғы фирмалар ҡатнашыуы уға Халыҡ-ара статус бирҙе.


text:
Фото:
Белоретта 11 йәшлек ҡыҙ юғалған
Фото:
Белорет полицияһы 11 йәшлек Алена Горячеваны эҙләүе тураһында хәбәр итте. Ҡыҙ дүшәмбе, 16 апрелдә, өйҙән сыҡҡан һәм башҡаса ҡайтмаған.
Уның билдәләре: рус ҡыҙы, йөҙгә 10 йәштәрҙәге кеүек, буйы 143 см самаһы, оҙон һары сәсле, ҡаҡса кәүҙәле.
Алһыу төҫтәге водолазка, аҡ һыҙатлы сағыу ал төҫтәге спорт салбары, күк замша кроссовка кейгән булған.
— Әгәр һеҙгә Алена Горячева тураһында берәй мәғлүмәт билдәле булһа, беҙгә хәбәр итеүегеҙҙе һорайбыҙ. Белореттағы телефон: 8 (34 792) 4-24-02, Өфөлә БР буйынса Эске эштәр министрлығы телефоны — 8 (347) 279-41-08, 279-36-04, 279-36-05, шулай уҡ 8 905 000 28 72, йәки 02 һандарына һәм яҡындағы полиция бүлегенә хәбәр итергә мөмкин. Баланы эҙләргә һәм табырға ярҙам итәсәк һәр мәғлүмәт өсөн рәхмәтле буласаҡбыҙ, — тинеләр БР буйынса Эске эштәр министрлығында.


text:
Төбәк башлығы «Красноусол» шифаханаһында яңы «Старт» сервис-сәләмәтләндереү үҙәген ҡараны
Ғафури районы буйынса эш сәфәре сиктәрендә Республика етәксеһе Рөстәм Хәмитов «Красноусол» шифаханаһында яңы «Старт» сервис-сәләмәтләндереү үҙәгендә булды. 1317 квадрат метр майҙандағы ике ҡатлы бинала медицина тренажерҙары һәм киске гимнастика залдары, телестудия һәм реклама-мәғлүмәт үҙәге урынлашҡан.
— Курорттарҙы артабан да үҫтерергә, яңы финанслау моделдәрен табырға, инвесторҙар эҙләргә кәрәк. Йыл дауамында беҙҙең курорт хужалығының финанс моделе өҫтөндә эшләйәсәкбеҙ, идара итеү системаһын, беҙҙең курорттарҙа республика халҡы ял итә алһын мөмкинлектәр уйлаясаҡбыҙ, — тип билдәләне Рөстәм Хәмитов. — Һаулыҡ йортоноң үҙ аҡсаһына объект һалыуы мөһим. Һеҙ йөҙ миллион һумдан ашыу аҡса таба алғанһығыҙ.
Шифахана директоры Фаяз Мәзитов, объект төҙөлөшө һаулыҡ йортоноң 90 йыллығына арналды, тип билдәләне. Ул ошо үҙәкте төҙөгән «Строймастер» яуаплылығы сикләнгән йәмғиәте етәкселегенә һәм төҙөүселәренә почет грамоталары тапшырҙы.
Шифаханала Рөстәм Хәмитов, 2014 йыл алдынан эшләй башлаған, ябыҡ һырғалаҡта булды. Һырғалаҡ дауалау-сәләмәтләндереү учреждениеһы өсөн генә түгел, ә бөтә республика өсөн үҙенсәлекле. Ул синтетик боҙ – «суперглайд» менән ҡапланған һәм әлегә майҙаны буйынса илдә иң ҙуры. Яңы боҙ майҙансығы йыл әйләнәһенә эшләй. Синтетик боҙ нулдән юғары температурала ла иремәй, унда хатта эҫелә лә күләүектәр барлыҡҡа килмәй. Синтетик боҙ айырыуса файҙаланыуҙы талап итмәй, хатта экологик яҡтан да бөтөнләй хәүефһеҙ.


text:
БР-ҙың Ер һәм милек мөнәсәбәттәре министрлығы ҡаҙнаны 2,399 миллиард һумға тулыландырҙы
БР-ҙың Ер һәм милек мөнәсәбәттәре министрлығы ағымдағы йылдың туғыҙ айында республика ҡаҙнаһын 2,399 миллиард һумға тулыландырыуҙы тәьмин итте.
Дәүләт унитар предприятиеларының дәүләт милкен аренда түләүҙәре, дивидендтар төрөндә файҙаланыуҙан һәм килем өлөшөн күсереүҙән 2,316 миллиард һум аҡса йыйылған. Министрлыҡтың матбуғат хеҙмәтенән хәбәр итеүҙәренсә, был күрһәткестәр буйынса план үтәлгән.
Был осор эсендә аренда килешеүҙәре төҙөү хоҡуғына биш аукцион үткәрелгән. Республика бюджетына 5,6 миллион һумдан ашыу аҡса килеүе көтөлә. Аренда килешеүҙәрен төҙөү дауам итә.
Шулай уҡ дәүләт милкен һәм акциялар пакетттарын һатыу буйынса ла килем иҫәпләнгән. Ҡаҙнаға барлығы 83 миллион һум кергән.


text:
«Юлдаш» радиоһы – Волга буйы федераль округының иң яҡшы радиостанцияһы
Радио тапшырыу өлкәһендә «Radio Station Awards-2014» Бөтә Рәсәй премияһына тауыш биреү тамамланды. «Волга буйы федераль округының иң яҡшы радиостанцияһы» номинацияһында еңеүсе тип «Юлдаш» радиоһы танылды, уның өсөн радио тыңлаусылар 48526 тауыш биргән. «Юлдаш» мәғлүмәт һәм йыр-моң каналының баш мөхәррире Тәнзилә Үлмәҫбаева бөтә тыңлаусыларға ла ярҙамдары өсөн рәхмәт әйтте.
Премияның сайтында хәбәр ителеүенсә, премия тапшырыуға йәмәғәт тауыш биреүҙә бөтә Рәсәйҙән 160 радиостанция дәғүә итте. Ҡатнашыусылар исемлегендә Ватан радиотапшырыуҙар лидерҙары – «Русское Радио», «Ретро ФМ», «Вести ФМ» ғына түгел, ә бик күп төбәк радиостанциялары ла бар.
Улар 25 номинацияла ярышты һәм «Иң яҡшы халыҡ радиостанцияһы», «Иң яҡшы интернет-радиопортал», «Иң яҡшы рок-радиостанция», «Иң яҡшы музыка-мәғлүмәт радиостанцияһы» һәм башҡа исемдәргә көс һынашты.
Был премияның лауреаттары – үҙ категорияларында заманса формат талаптарына һәм радиотапшырыу сифаттарына яуап биреүсе илдең иң яҡшы радиостанциялары.
Бөтә еңеүселәр ҙә рәсми бүләкләү тантанаһында 30 майҙа иғлан ителәсәк һәм сайтта 1 июндә баҫыласаҡ.


text:
Республика вуздарында абитуриенттарҙан документтар ҡабул ителә
Республика вуздарында ҡабул итеү комиссиялары эшләй башланы. Мәктәпте, башланғыс һәм урта махсус уҡыу йорттарын тамамлаусылар өсөн 12 дәүләт һәм дүрт дәүләткә ҡарамаған юғары профессиональ белем биреү учреждениелары үҙ ишектәрен асты.
Абитуриенттар ғаризаларын һәм вузға инеү өсөн кәрәкле документтарын 25 июлгә тиклем тапшыра ала. Почта элемтәһе хеҙмәтләндереүе менән файҙаланырға ҡарар итеүселәргә документтарын 10 июлгә тиклем ебәрергә кәрәк. Быйыл юғары уҡыу йортона ҡабул итеү, былтырғы кеүек, берҙәм дәүләт имтиханы һөҙөмтәләре буйынса үткәреләсәк.
Ҡағиҙәләргә ярашлы, БДИ тураһында таныҡлыҡта мотлаҡ дисциплиналар — рус теле һәм математика, шулай уҡ һайлап тапшырған предметтар буйынса балдар ҡуйылырға тейеш.
Вузға уҡырға инеү өсөн ҡабул итеү комиссияһына түбәндәге документтарҙы тапшырырға кәрәк: ҡабул итеү тураһында яҙма ғариза, абитуриенттың шәхесен, уның гражданлығын раҫлаусы документтарҙың төп нөсхәһе йәки раҫланған күсермәләре, белеме тураһында дәүләт өлгөһөндәге документ, БДИ һөҙөмтәләре тураһында таныҡлыҡ, кәрәк тиклем фотографиялар.
БР Мәғариф министрлығында билдәләүҙәренсә, берҙәм дәүләт имтиханын тапшырыу тураһында таныҡлығы булмаһа, абитуриент уны тапшырыуы һәм һөҙөмтәләре тураһында мәғлүмәттәрҙе ғаризаһында күрһәтә ала. Ҡабул итеү комиссиялары быйыл БДИ-ла ҡатнашыу тураһында мәғлүмәттәрҙең дөрөҫлөгөн, шулай уҡ БДИ һөҙөмтәләре тураһында мәғлүмәтте берҙәм имтихан һөҙөмтәләре тураһында таныҡлыҡтарҙың федераль базаһы аша тикшерергә тейеш.


text:
Башҡортостан Президенты эш сәфәре менән Бәләбәй районында йөрөй
Башҡортостан Президенты Рөстәм Хәмитов бөгөн эш сәфәре менән Бәләбәй районына юлланды.
Әлеге мәлдә Рөстәм Хәмитов Приют ҡасабаһында йөрөй. Бында республика башлығы газ шартлауҙан зыян күргән ҡасаба халҡы өсөн төҙөлгән күп фатирлы торлаҡ йортто сафҡа индереү тантанаһында ҡатнашты.
Хәтерегеҙгә төшөрәйек, 2012 йылдың 28 ғинуарында Приютта газ шартлауы арҡаһында ике ҡатлы йорт емерелде, 16 фатирлы йорт халҡы урамда тороп ҡалды. Ҡаза күреүселәр өсөн өс ҡатлы яңы йорт «33 квартал» биҫтәһендә, элеккеһенән әллә ни йыраҡ түгел урында төҙөлгән.
Бынан тыш, бөгөн Башҡортостан Президенты Рөстәм Хәмитов Приют икмәк заводына, эшселәр ҡасабаһының линия производство идаралығына барырға, шулай уҡ Бәләбәйҙәге 220 урынға иҫәпләнгән яңы балалар баҡсаһы төҙөлөшөн ҡарарға ниәтләй.


text:
Төбәктә тикшерелгән яҙғы культуралар орлоҡтарының 18 проценты сифатһыҙ тип табылған
«Россельхознадзор»ҙың Башҡортостан референт үҙәге мәғлүмәттәренә ярашлы, 15 октябргә ҡарата төбәктә 86,119 мең тонна яҙғы иген һәм ҡуҙаҡлы иген культуралары орлоҡтары, йәғни план буйынса һалынған орлоҡтоң 29 проценты, ГОСТ талаптарына ярашлылыҡҡа тикшерелгән.
Уларҙың 70,228 мең тоннаһы (дөйөм тикшерелгән күләмдең 82 проценты) кондицияға ярашлы тип табылған. 15,868 мең тоннаһы (18 проценты) кондицияға етекерелмәгән. Сүпле булыуы арҡаһында – 12,172 мең тонна, сығышы буйынса – 2927 тонна һәм дымлылығы буйынса – 1452 тонна.
«Россельхознадзор»ҙың Башҡортостан буйынса идаралығы матбуғат хеҙмәтенән хәбәр итеүҙәренсә, республика хужалыҡтарында орлоҡ материалдарын сәсеү кондицияһына еткереү буйынса саралар дауам иттерелә.


text:
Беренсе кварталда Башҡортостан федераль бюджеттан 9 миллиард һум аҡса алған
Беренсе кварталда Башҡортостанға федераль бюджеттан 9 миллиард һум самаһы аҡса күсерелгән. Төп сумманы – 7,1 миллиард һумды – республика бюджеттан тыш трансферттар формаһында алған, тип хәбәр итә БР Иҡтисади үҫеш министрлығының матбуғат хеҙмәте.
1,6 миллард һум капиталь төҙөлөш объекттарын финанслау өсөн йәлеп ителгән, 540 миллион һум федераль маҡсатлы программалар сараларына йүнәлтелгән.
2014 йылда республика Хөкүмәте 16 федераль маҡсатлы программала һәм Рәсәй Федерацияһының биш дәүләт программаһында ҡатнашыуға заявка биргән.


text:
Рөстәм Хәмитов мәғлүмәти технологияларҙы ҡулланыу буйынса Хөкүмәт комиссияһы ултырышында ҡатнашты
Башҡортостан Президенты Рөстәм Хәмитов эшҡыуарлыҡ эшмәкәрлеген алып барыу шарттарын һәм тормош сифатын яҡшыртыу өсөн мәғлүмәти технологияларҙы ҡулланыу буйынса Рәсәй Хөкүмәте комиссияһы ултырышында ҡатнашты. Видеоконференция режимында уны Хөкүмәт Рәйесе Дмитрий Медведев алып барҙы. Дәүләт һәм муниципаль хеҙмәттәр күрһәтеү буйынса ведомство-ара үҙ-ара килешеп эш итеүҙе электрон вариантта ойоштороу мәсьәләләре тикшерелде.
Дәүләт хеҙмәте күрһәтеүҙе электрон төргә күсереү бик аҡрын бара, тип билдәләне Дмитрий Медведев.
Ул шулай уҡ, кешеләрҙе күп тапҡыр шәхси мәғлүмәттәр биреүҙән һәм әйләнгән һайын теркәүҙәрҙән арындырырға кәрәк, тип һыҙыҡ өҫтөнә алды. Дмитрий Медведев һүҙҙәре буйынса, ведомство-ара үҙ-ара килешеп эш итеүҙе электрон вариантҡа күсереүгә ҡарамаҫтан, ведомстволар граждандарҙан белешмәләр һәм документтар талап итеүҙәрен дауам итә, шул уҡ ваҡытта быларҙы улар үҙҙәре лә башҡа ведомстволарҙан ала ала, тип хәбәр иттеләр республика башлығының матбуғат хеҙмәтенән.


text:
Өфөлә бер тәүлеккә «Һөт кафеһы» асыласаҡ
3 сентябрҙә Өфөлә «Һөт иле-2011» Бөтә Рәсәй фестивале сиктәрендә һөт кафеһы асыласаҡ. Аграр байрам ҡунаҡтарына һөттән эшләнгән тиҫтәләгән ризыҡ һәм эсемлектәр тәҡдим ителәсәк. Байрамға килеүселәрҙе һөттән һәм һөт ҡушып әҙерләнгән ризыҡтар төрлөлөгө хайран итер. БР Ауыл хужалығы министрлығының матбуғат хеҙмәтенән хәбәр итеүҙәренсә, кафела тәмле һый-ниғмәттәр һатып алыу, дөйөм сатыр эсендәге ағас өҫтәлдәр артында ял итеү генә түгел, төшкө сәғәттәрҙә бушлай таратыласаҡ һөтлө бутҡаларҙан ауыҙ итергә лә мөмкин буласаҡ.
Ошонда уҡ ҡаҙан ҡуйыласаҡ һәм тамашасылар алдында милли продукт – ҡыҙыл эремсек әҙерләнәсәк.
Хәтерегеҙгә төшөрәбеҙ, беренсе «Һөт иле–2011» Бөтә Рәсәй фестивале баш ҡалабыҙҙа 3 сентябрҙә үтәсәк.
Фестиваль үткәреү урыны итеп Өфө осраҡлы һайланмаған. Эре мал, һыйырҙар иҫәбе һәм һөт етештереү буйынса Башҡортостан Рәсәйҙә беренсе урынды биләй. Байрамды Милли һөт етештереүселәр союзы, Башҡортостан Хөкүмәте, Рәсәй Ауыл хужалығы министрлығы ойоштора.


text:
Дәүләт Думаһы депутаты Иршат Фәхритдинов граждандарҙы ҡабул итте
Башҡортостандан Дәүләт Думаһы депутаты Иршат Фәхритдинов «Берҙәм Рәсәй» партияһы Рәйесенең Төбәк йәмәғәт ҡабул итеү бүлмәһендә граждандарҙы ҡабул итте. Парламентарийға 10-дан ашыу кеше килде, башлыса, хәрби хәрәкәттәрҙә ҡатнашыусыларҙың социаль проблемаларына бәйле һорауҙар бирелде.
Күп хәлдәр депутаттан ентекле тикшереү талап итә, әммә ҡайһы берҙәрен хәл итеүҙе тиҙләтергә лә мөмкин булыуы асыҡланды. Мәҫәлән, мөрәжәғәт итеүселәрҙең береһе менән әңгәмәнән һуң Дәүләт Думаһы депутаты урында уҡ телефон аша Өфө районы хакимиәте башлығына шылтыратып, гражданға иғтибарлы ҡарауҙарын үтенде.
Шулай уҡ Иршат Фәхритдиновҡа Мәләүез районында йәшәүсе Бөйөк Ватан һуғышында ирен юғалтҡан тол ҡатын мөрәжәғәт итте. Ул торлаҡ һатып алыуға закон буйынса үҙенә тейешле сертификатты алыуҙа ярҙам итеүҙәрен үтенде. Депутат был проблеманы үҙ контроленә алырға вәғәҙә итте.
Ҡабул итеү көнөндә ҡайһы бер һорауҙарға телдән аңлатма бирелде, ҡалғандары буйынса тейешле муниципаль һәм дәүләт органдарына депутат запростары ебәреләсәк.


text:
Фото:
“Һаулыҡ” милли проектын тормошҡа ашырыуға 2 миллиард һум самаһы аҡса инде
Фото:
Башҡортостан Республикаһында 2009 йылда «Һаулыҡ» өҫтөнлөклө милли проектының 15 йүнәлеше тормошҡа ашырылды. Федераль бюджеттан субвенциялар, субсидиялар, дарыуҙар һәм иммунобиологик препараттар, диагностика ҡорамалдары, санитар автотранспорт, мәғлүмәт материалдары һәм медицина хеҙмәтләндереүҙәре формаһында 2,4 миллиард һум аҡса алынды. Башҡортостан Республикаһы бюджетынан өҫтәмә финанслау 495 миллион һум тәшкил итте.
БР Һаулыҡ һаҡлау министрлығынан хәбәр итеүҙәренсә, былтыр һаулыҡ һаҡлауҙың беренсел звеноһын нығытыу буйынса саралар дауам иттерелде: 10 мең медицина хеҙмәткәре өҫтәмә аҡсалата түләүҙәр алды, 445 беренсел звено табибы ҡайтанан әҙерлек үтте һәм квалификацияһын күтәрҙе.
2 миллион кеше ВИЧ-инфекцияға һәм вируслы гепатитҡа тикшерелде.
Нәҫелдән килгән ауырыуҙарға неонаталь скрининг сиктәрендә яңы тыуған сабыйҙарға 100 мең тикшереү үткәрелде.
145 мең эшләүсе граждан, 10,5 мең етем һәм ауыр тормош хәленә дусар булған бала өҫтәмә диспансерлаштырыу үтте. Зарарлы хеҙмәт шарттарында эшләгән 92 мең хеҙмәткәргә тәрән медосмотр үткәрелде.
«Һаулыҡ» милли проектының был бүлеген бойомға ашырыу йомғаҡтары буйынса мохтаж булыусыларҙың барыһы ла диспансер күҙәтеүенә алынды һәм улар кәрәкле дауалау үтә.


text:
Фото:
Рөстәм Хәмитов Сибайҙа һәм Баймаҡ районында булды
Фото:
26 августа Башҡортостан Президенты Рөстәм Хәмитов эш сәфәре менән Сибай ҡалаһына һәм Баймаҡ районына барҙы.
Республика башлығы төбәктең иҡтисади һәм сәйәси үҫеше менән танышты. Башҡортостан Президенты ҡайһы бер ауыл хужалығы предприятиеларын, мәғариф һәм һаулыҡ һаҡлау учреждениеларын ҡараны.
Сибайҙа Рөстәм Хәмитов Көньяҡ Урал райондары хакимиәт башлыҡтары менән кәңәшмә үткәрҙе. Кәңәшмәлә көньяҡ райондарҙың ауыл хужалығы һәм ағас эшкәртеү сәнәғәтендәге эштәр торошо һәм уларҙы үҫтереү юлдары буйынса фекер алышты. Ҡоролоҡ эҙемтәләрен бөтөрөү буйынса саралар һөҙөмтәләре айырым тикшерелде.
Тулыраҡ мәғлүмәт — “Башинформ” мәғлүмәт агентлығы яңылыҡтарында.


text:
Республиканың 2010 йылға бюджеты дефициты арттырылды
Башҡортостан Республикаһы Дәүләт Йыйылышы-Ҡоролтайҙың Бюджет, һалымдар, финанстар һәм милекселек мәсьәләләре буйынса комитеты үҙенең бөгөнгө ултырышында парламенттың октябрь ултырышында беренсе уҡыуҙа ҡабул ителгән республиканың 2010 йылға бюджетына төҙәтмәләр индереү буйынса Башҡортостан Республикаһы Хөкүмәтенең тәҡдимдәрен хупланы.
Үҙгәртеүҙәр федераль бюджеттан финанс ярҙамы күләмен аныҡлау, Президент һәм БР Дәүләт Йыйылышы тарафынан инвестицион программаларҙы финанслау менән бәйле ҡуйылған мәсьәләләрҙе хәл итеү кәрәклеге арҡаһында килеп тыуҙы.
«2010 йылға республика бюджеты табыштарында уны арттырыу яғына төҙәтеп иҫәпкә алырға тәҡдим ителгән аныҡлауҙарҙың дөйөм суммаһы 9 миллиард 911 миллион 900 мең һум, һәм сығымдар буйынса 12 миллиард 911 миллион 900 мең һум тәшкил итәсәк, — тип хәбәр итте БР Хөкүмәте Премьер-министрының беренсе урынбаҫары, финанс министры Айрат Ғәскәров. – Шулай итеп, бюджет дефицитын беренсе уҡыуҙа ҡаралған менән сағыштырғанда өс миллиард һумға арттырырға тәҡдим ителә. Тәҡдим ителгән үҙгәрештәрҙән һуң Башҡортостан Республикаһының 2010 йылға бюджетының табыш өлөшө күләме – 63 миллиард 745 миллион 522 мең һум, ә сығым өлөшө күләме 76 миллиард 745 миллион 522 мең һум тәшкил итергә тейеш».
Депутаттар «2010 йылға Башҡортостан Республикаһы бюджеты тураһында» БР Законы проектына республика Хөкүмәте тәҡдим иткән 95 төҙәтмәне һәм Дәүләт Йыйылышынан өс төҙәтмәне ҡараны һәм хупланы. Закон проектын ноябрь ултырышы көн тәртибенә индереү һәм шул ултырышта икенсе һәм өсөнсө уҡыуҙарҙа ҡабул итеү өсөн Дәүләт Йыйылышы Президиумына ебәрергә ҡарар ителде.


text:
"Салауатнефтьоргсинтез" хеҙмәткәрҙәренә эш хаҡын арттыра
"Салауатнефтьоргсинтез" асыҡ акционерҙар йәмғиәте үҙ хеҙмәткәрҙәренә эш хаҡын арттырыу тураһында ҡарар ҡабул итте.
Предприятиеның матбуғат хеҙмәтенән хәбәр итеүҙәренсә, быйыл июлдән завод хеҙмәтсәндәренең күбеһенең айлыҡ эш хаҡы күләме — алты процентҡа, ә ҡайһы бер ярҙамсы подразделениелар хеҙмәткәрҙәре өсөн 11,3 процентҡа арта.
"Салауатнефтьоргсинтез" акционерҙар йәмғиәтендә быйыл йыл башынан алып был эш хаҡын беренсе тапҡыр индекслау. 2008 йылда бында эш хаҡын ике тапҡыр күтәрҙеләр: ғинуарҙа — 10 процентҡа һәм июлдә — биш процентҡа. Ул саҡта эшселәрҙең генә хеҙмәт хаҡы арттырылғайны.
Хеҙмәткәрҙәргә эш хаҡын күтәреү предприятиеға ай һайын 20 миллион һумға төшәсәк.
Әлеге ваҡытта "Салауатнефтьоргсинтез" Рәсәйҙең өс иң ҙур нефтехимия предприятиеһына инә һәм бутил спирты, бензин, этилен, пропилен, полиэтилен һәм башҡа нефтехимия продукттары етештереүсе төп предприятиеларҙың береһе булып тора. Бөгөн "Салауатнефтьоргсинтез" 140 төрҙән ашыу продукция сығара. Предприятиела 12,5 меңдән ашыу кеше эшләй.


text:
Аҡрын йөрөүсөләр
Аҡрын йөрөүсөләр (лат. Tardigrada, (урыҫ. Тихоходки ) — микроскопик умыртҡаһыҙҙар төрө, быуынтыҡ аяҡлыларға яҡын. Экстремофилдар.
400 дән артыҡ төрө бар. Дымлы мүктә, үҫемлек ҡалдыҡтарында, сөсө һыуҙа, ләмле ҡомда һәм ташта, шулай уҡ ер өҫтөндәге үҫемлектәрнең һыулы элпәләрендә йәшәй. Кәүҙәләре 0,1-1,2 мм оҙонлоҡта, таҙа, әҙ сегментлы, 4 пар бүлгәләнмәгән ябай ослоҡтары бар. Төзелештәре буйынса буынтыҡ аяҡлыларға яҡын, ләкин улар ябыйыраҡ. Ҡан әйләнеше һәм газ алмашы ағзалары юҡ. Бер күҙәнәкле һыу үҫемлектәре, селәүсендәр, нематодалар һ.б. ваҡ организмдар менән туҡланалар. Аҡрын йөрөүселәрҙең ҡорһаҡ аяҡлы моллюсктар ашҡазанднарында йәшәүсе паразит формалары билдәле. Йәшерен йәшәү рәүеше алып баралар. Уңайһыҙ шарттарҙа кутикуляр ҡапламы аҫтында шар һымаҡ циста стадияһында йәки бик ныҡ һыуһыҙландырғанда ҡоро «мейескә» стадияһын барлыҡҡа килтерәләр. Был хәләттә 10 йылдан артыҡ йәшәргә һәләтле, −272°C- ҡа ҡәҙәр һыуытыуға, +150 °C -ҡа ҡәҙәр йылытыуға түҙәләр, был ваҡытта кислород ҡулланыу 600 мәртәбә кәмей. Бындай анабиотик фазаларҙы иҫәпләгәндә, улар 60 йылдан да артыҡ йәшәргә мөмкин.
Сығанаҡ[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- Бисеров В. И. Определительная таблица пресноводных тихоходок СССР // Зоол. журнал. 1989. Т. 67, вып. 6; Barnes R.S.K., Calow P., Olive P.J.W. The Invertebrates: a new synthesis // Blackwell Sci. USA. 1993.


text:
22 - 27 ноябрҙә Өфөлә остеопорозды профилактикалау аҙналығы үтәсәк
22 — 27 ноябрҙә Өфөлә остеопорозды профилактикалау аҙнаһы үтәсәк. Уны «Новартис» фармацевтик компанияһы грантына Рәсәйҙең остеопороз буйынса ассоциацияһы үткәрә. Консультация алырға теләге булғандар 8-800-200-02-04 номерына бушлай шылтырата ала, шунда уҡ уны үткәреү урыны (ҡала поликлиникаларының береһе) тураһында хәбәр ителәсәк. Диагноз «денситометр» аппаратында беләк һөйәгенә ҡарап ҡуйыласаҡ.
Диагностиканан тыш, теләге булғандарҙың барыһының да мәғлүмәти материалдар табырға, белгестәрҙең хәүеф факторҙары тураһында лекцияларын тыңларға, профилактика һәм дауалау алымдары менән махсус дауалау учреждениелары тураһында мәғлүмәт алырға мөмкинлеге буласаҡ.


text:
Милиция генерал-майоры Владимир Лукьянов менән осрашыуФото: Ayrat Nurmuhametov
Милиция генерал-майоры Владимир Лукьянов менән осрашыу
Милиция генерал-майоры Владимир Лукьянов менән осрашыуФото: Ayrat Nurmuhametov
14 ғинуарҙа Республика Йортонда Башҡортостан Республикаһы Президенты Мортаза Рәхимов Рәсәй Эске эштәр министрлығының Тыл департаменты начальнигы милиция генерал-майоры Владимир Лукьянов менән эш осрашыуы үткәрҙе. Өфөгә ул Башҡортостан Республикаһы буйынса Эске эштәр министрлығы коллегияһының киңәйтелгән ултырышы эшендә ҡатнашыу өсөн килгән.
Осрашыу барышында законлылыҡты һәм хоҡуҡ тәртибен нығытыу, граждандарҙың хоҡуҡтарын һәм мәнфәғәттәрен яҡлау буйынса үҙ-ара артабан эш итеү мәсьәләләре тикшерелде. Шулай уҡ Эске эштәр министрлығының 2010 йылға эшендәге өҫтөнлөклө йүнәлештәр хаҡында һүҙ барҙы, Рәсәй Президенты Дмитрий Медведевтың илдәге хоҡуҡ һаҡлау системаһын камиллаштырыу буйынса инициативаларын тормошҡа ашырыу саралары тикшерелде.
Әңгәмә барышында Владимир Лукьянов, 2009 йыл йомғаҡтарына ҡарап, Башҡортостан Республикаһы буйынса Эске эштәр министрлығы эшен ыңғай баһаланы.
— Беҙ оператив эштә лә, Башҡортостандың хоҡуҡ һаҡлау органдарын матди-техник яҡтан тәьмин итеүҙә лә яҡшы динамика күрәбеҙ, — тине Рәсәй Эске эштәр министрлығының Тыл департаменты начальнигы Владимир Лукьянов.


text:
Халыҡҡа онкологик ярҙамды камиллаштырыуға 650 миллион һум аҡса бүленәсәк
Федераль һәм республика бюджеттары средстволарынан 650 миллион һум аҡса Башҡортостанда онкологик сирлеләргә медицина ярҙамын камиллаштырыуға йүнәлтеләсәк. Был турала БР Һаулыҡ һаҡлау министрлығы коллегияһы барышында ведомство башлығы Андрей Евсюков хәбәр итте. Был средстволар өр-яңы ҡорамалдар һатып алыуға тотоноласаҡ.
Бынан тыш, Республика клиник онкология диспансерының хирургия корпусы төҙөлөп бөтөп килә. Төҙөлөштө финанслау республика ҡаҙнаһы иҫәбенә алып барыла.
Евсюков шулай уҡ, «онкология хеҙмәтен үҫтереүгә һалынған һәр һум 11 һумлыҡ иҡтисади файҙа бирә», тип билдәләне.
БР Һаулыҡ һаҡлау министрлығы матбуғат хеҙмәтенән хәбәр итеүҙәренсә, Башҡортостанда онкологик ауырыуҙар менән сирләү күрһәткесе Волга буйы федераль округының башҡа төбәктәре менән сағыштырғанда тотороҡло түбән булып ҡала. 2009 йылда яман шеш менән ауырыуҙар 100 мең кешегә 275,7 осраҡ тәшкил итте. Республика буйынса онкоауырыуҙар структураһында беренсе урында — үпкә рагы, икенсе урында – һөт биҙҙәре, өсөнсөлә – ашҡаҙан рагы.
Коллегия барышында һаулыҡ һаҡлау министры, 2009 йыл йомғаҡтары буйынса яман шештән үлеүҙәр 100 мең кешегә 155,9 тәшкил итте, тип билдәләне.
— Был күрһәткес Рәсәй буйынса уртаса күрһәткестән кәмерәк булһа ла, республиканың ҡайһы бер ҡалаларында һәм райондарында был һандар ярайһы уҡ юғары булып ҡала, — тине министр.


text:
Стокгольмдә "Евровидение" финалы үтә
Бөгөн кис Швецияның Стокгольм ҡалаһында "Евровидение-2016" йыр бәйгеһенең финалы башлана. Унда еңеүсенең исеме йәкшәмбегә ҡарай төндә билдәле буласаҡ. Беренсе урын өсөн Рәсәй, Мальта, Әзербайжан, Әрмәнстан, Австрия, Кипр, Чехия, Нидерландтар, Хорватия, Венгрия, Латвия, Грузия, Болгария, Австралия, Украина, Сербия, Польша, Израиль, Литва, Бельгия, Швеция, Бөйөк Британия, Италия, Испания, Германия, Франция вәкилдәре көрәшә. Рәсәй исеменән Сергей Лазарев финалда 18-се булып сығыш яһай.


text:
«Йәш ғаилә-2012» конкурсында Өфөнән Мөхәмәтйәровтар ғаиләһе Гран-при яуланыФото: Олег Яровиков
«Йәш ғаилә-2012» конкурсында Өфөнән Мөхәмәтйәровтар ғаиләһе Гран-при яуланы
«Йәш ғаилә-2012» конкурсында Өфөнән Мөхәмәтйәровтар ғаиләһе Гран-при яуланыФото: Олег Яровиков
Өфөнән Мөхәмәтйәровтар ғаиләһе «Йәш ғаилә-2012» республика конкурсында Гран-при яуланы. 13 ноябрҙә баш ҡаланың Конгресс-холында бәйгегә йомғаҡ яһалды һәм иң яҡшы номерҙарҙан торған гала-концерт үтте.
Конкурста йәмғеһе 24 ғаилә ҡатнашты. Улар «Ғаиләнең визит карточкаһы», «Мин – буласаҡ йондоҙ», «Ғаилә байрамдары һәм традициялары», «Ғаилә күргәҙмәһе» номинацияларында көс һынашты. Беренсе тур һөҙөмтәләре буйынса финалға һигеҙ ғаилә үтте. Бәләбәй районында йәшәгән Денис һәм Лиана Федотовтар – беренсе, Нефтекаманан Сергей һәм Екатерина Соболевтар – икенсе, Дүртөйлө районынан Шамил һәм Альбина Ялаевтар өсөнсө урынға лайыҡ булды. «Ғаилә традицияларын нығытыу һәм һаҡлау» һәм «Йондоҙло ғаилә» номинацияларында Өфөнән Михаил һәм Олеся Васильевтар еңеп сыҡты. Ишембайҙан Аяз һәм Гөлшат Кускильдиндар — «Ғаилә традицияларын һаҡлау», Стәрлетамаҡта йәшәгән Евгений һәм Эльвира Резвовтар — «Иң татыу ғаилә», Йылайыр районынан Фаил һәм Зарифа Юламановтар «Милли традицияларҙы тергеҙеү» номинацияларында еңеүесе тип табылды.
— Бәйгегә бер нисә йыл элек әҙерләнә башланыҡ, әммә унда быйыл ғына ҡатнашырға булдыҡ, — тип хәбәр итте «Башинформ» агентлығына Гран-при яулаусы Әлиә Мөхәмәтйәрова. — «Һабантуй» башҡорт байрамын үткәреү йолаһын сағылдырған номерҙы әҙерләү өсөн күп көс түктек.
Ижади һәләттәрҙән тыш, ғаилә ағзалары кулинария буйынса ла оҫталыҡтарын күрһәтте.
«Йәш ғаилә» конкурсы 1998 йылда – Ғаилә йылында булдырылды. Бәйге шарттары буйынса, унда 5-14 йәшлек балалары булған ғаиләләр ҡатнаша ала, ә ғаилә башлыҡтарының йәше 35-тән артмаҫҡа тейеш.


text:
Өфө 2013 йылда донъяның иң яҡшы хоккейсы йәштәрен көтә
2013 йылда Башҡортостан баш ҡалаһы Өфөлә шайбалы хоккей буйынса донъя йәштәр чемпионаты үтәсәк. Был турала Рәсәй хоккей федерацияһы (РХФ) президенты Владислав Третьяк хәбәр итте.
— ИИХФ (Халыҡ-ара хоккей федерацияһы) ултырышында, Өфөлә 2013 йылда донъя йәштәр чемпионаты үтәсәк, тигән ҡарар ҡабул ителде. Быйыл Сочиҙа донъя юниорҙар чемпионаты (18 йәшкә тиклем) үтәсәк, – тип Владислав Третьяктың һүҙҙәрен ҡабатлай Газета.ру.
Хәтерегеҙгә төшөрәбеҙ, РХФ президенты Владислав Третьяк Башҡортостан Хөкүмәте Премьер-министры Раил Сарбаевтың ҡултамғаһы менән 2008 йылда хоккей буйынса Рәсәй чемпионатында "Салауат Юлаев" еңгәндән һуң 2013 йылғы донъя йәштәр чемпионатын Өфөлә үткәрергә теләүҙәре тураһында хат алғайны. Республика өсөн триумфаль йылда Рене Фазель Башҡортостандың был теләген хуплағайны: "Был бик яҡшы идея, тип уйлайым. Өфөлә чемпионаттар беренсе тапҡыр ғына ойошторолмай, арена ярайҙы уҡ ҙурлыҡта, бында килеүе лә еңел, хоккей матчтарына йөрөү кимәле юғары, спортсыларға йәшәү өсөн уңайлы ҡунаҡханалар бар. Шуға күрә Өфөнөң был чемпионатты алыу ихтималлығы юғары, тип уйлайым ", — тине ул саҡта Халыҡ-ара хоккей федерацияһы башлығы.
Өфө, ысынлап та, ҙур спорт форумдарын үткәреү буйынса бай тәжрибәгә эйә, шул иҫәптән хоккей буйынса ла – 1996 йылда 18 йәшкә тиклемге үҫмерҙәр араһында Европа чемпионаты Р.Зорге урамындағы иҫке Спорт һарайында, шулай уҡ хәҙерге яңы һигеҙ мең урынлыҡ «Өфө-Арена»ны асыу хөрмәтенә Рәсәй һәм Канада йәштәре осрашыу матчы үтте.


text:
25 ғинуарҙан Мәсетле районында ауыл хакимиәттәре башлыҡтарының семинары башлана
25 ғинуарҙан Мәсетле районы муниципаль район хакимиәте “Рәсәй Федерацияһында урындағы үҙидараны ойоштороуҙың дөйөм ҡағиҙәләре” Федераль законы талаптарына ярашлы, ауыл хакимиәте башлыҡтарына урындағы мәсьәләләрҙе хәл итеүгә арналған бер аҙналыҡ семинар үткәрә.
Семинарҙа ҡатнашыусылар алдында хакимиәт башлығы урынбаҫарҙары, бүлек һәм хакимиәт етәкселәре сығыш яһаясаҡ. Семинар нигеҙендә урындағы үҙидара проблемаларына арналған түңәрәк өҫтәл үткәреү ҡаралған. Уҡытыу йомғаҡтары буйынса ауыл хакимиәте башлыҡтары семинар тематикаһы буйынса реферат яҡлаясаҡ.


text:
Фото:
БР муниципаль берәмектәренең III съезына әҙерлек бара
Фото:
27 августа Башҡортостан Республикаһы муниципаль берәмектәренең III съезына әҙерлек буйынса ойоштороу комитетының ултырышы үткәрелә. Ултырышты «Башҡортостан Республикаһы муниципаль берәмектәре Советы» Ассоциацияһы Идараһы рәйесе, Иглин районы муниципаль районы хакимиәте башлығы, муниципаль берәмектәрҙең съезын әҙерләү буйынса ойоштороу комитеты рәйесе урынбаҫары Ришат Исхаҡов алып барасаҡ.
Ултырыш барышында ҡайһы бер ойоштороу мәсьәләләрен, шул иҫәптән ҡатнашыусыларҙың һаны, саҡырылыусылар исемлеге, Совет Идараһы, Ревизион комиссия составтары тураһында һәм башҡа мәсьәләләрҙе ҡарарға планлаштырыла. Шулай уҡ урындағы үҙидараны үҫтереү тураһында докладтың төп тезистарына, съезды үткәреү форматына, пленар өлөштә сығыш яһаусылар исемлегенә һәм уларҙың сығыштары темаларына анализ яһаясаҡтар. «Башҡортостан Республикаһының иң яҡшы муниципаль берәмеге» конкурсында еңеүселәрҙе наградлау тантанаһын үткәреү һәм «Муниципальный вестник Башкортостана» гәзитенең съезға ҡарата махсус сығарылышын әҙерләү буйынса тәҡдимдәр ҡараласаҡ.


text:
Константин Толкачев: «XII съезд илдең артабанғы үҫеш курсын аныҡ билдәләне»
«Берҙәм Рәсәй»ҙең XII съезы һөҙөмтәләрен 5 октябрҙә Өфөлә партияның төбәк сәйәси советы тикшерҙе.
— Әлбиттә, съезд сәйәси йылдың үҙәк ваҡиғаһы булды, — тип билдәләне төбәк сәйәси совет ултырышында уның секретары, Башҡортостандың Дәүләт Йыйылышы – Ҡоролтай рәйесе Константин Толкачев. – XII съезд илдең артабанғы үҫеш курсын аныҡ билдәләне, ул инновацион-инвестицион моделгә нигеҙләнгән демократик хоҡуҡи Рәсәй төҙөүгә һәм яңыртыуға йүнәлтелгән. Съезд ҡарарҙары илдең сәйәси тотороҡлоғо өсөн, уны артабан индустриялаштырыу һәм яңыртыу, Рәсәйҙең тыныс, перспективалы үҫеше өсөн барлыҡ шарттар булдыра.
Съезда ҡабул ителгән ҡарарҙарҙың Рәсәй халҡы менән хупланыуы бик мөһим, тип һыҙыҡ өҫтөнә алды Константин Толкачев.
Берҙәм рәсәйлеләрҙең төбәк сәйәси советы съезд ҡарарҙарын тормошҡа ашырыуҙы «Берҙәм Рәсәй»ҙең төбәк һәм урындағы бүлексәләре эшмәкәрлегенең өҫтөнлөклө йүнәлеше итеп билдәләне, шулай уҡ 20 октябргә тиклем XII съезд материалдарын тикшереү буйынса партияның урындағы сәйәси советтарының киңәйтелгән ултырыштарын үткәреү тураһында ҡарар ҡабул итте.